url: =Hawmsiam Nungta Nebum Puksi. - Laibu Saal\nHome > Thuluui/Articles > Hawmsiam Nungta Nebum Puksi.\nHawmsiam Nungta Nebum Puksi.\nUNDPte’ muhkhiatna ah leitung bup mi khempeuh lakpan 1% te’ khut sungah leitungbup’ van manphaneih(global assets) 40% omin, mi 2%te’ khutsungah 51% om a, mi 10% te’ khut sungah leitungbup’ van manphaneih(global assets) 85% om ci mawkhi.Leitung bup mihing khempeuh lakpan 50% in global assets 1% bek nei ci laihi. Leitung bup a mihaupen 500te’ sumngah pen mizawng pen awn 416 (million 416)te sumngah sang tam zaw ci laihi. Tua a hihmanin tangpi thumanna ahihkeh hawmsiamna tawh khantohna pen hong deihhuai mahmah hi.\nMihaute’ hauhna le mizawngte’ zawnna a kikhaihna a kiam semsem na dingin le hauhna, nopsaknate kikim takin hawmsiamna tawh khantoh theih na dingin lampi, zialetong, dan nam tampi om a tuate lakpan tangpi bulphuh sepkhiatna (social services) zong a kizangthei pen nam khatin kihelhi. Tangpi bulphuh sepkhiatna(social services)te’n zawnna khiam(alleviate poverty) hi. Neihsa lamsate hawmsawn kik thei hi(redistribution of wealth). A ki langlek tangpi nuntaknate lemkik hi (reduce social inequities). Tua hihmanin tangpi buaina(social problems)te kiamsak-in mipite’ cihtheina sangkhatin hihtheihna zong khangtosak hi.\nTangpi bulphuh sepkhiatna (social services) ah a diakin sang pilna (education), cidamna (health), tangpi nunna nopsakna (social welfare), nuntak kivakna huhna (livelihood assistance) and tangpi patauh venna (social security)te tawh a kizom sepkhiatnate thupi hi. Thu khat ah a tung a kigelhsa tangpi bulphuh sepkhiatnate pen a kisam taktakte’n a ngah theih nading, a zat ziauziauh (accessible) theih na ding un muibun tak le kicing takin(effectively and efficiently) a kisepkhiat ding kulhi.\nTua a hihmanin hih tangpi bulphuh na sepna a sem, a geelte’n ka sepkhiatnate’n a kisamte a bun takpi mah hiam? A kisap hun-in, a kisapna ah zat ziahziah, baihtak-in a zat ziauhziauh theih dingin ka nai om hiam(accessibility)?, cihte kidot det kulhi. United Nations Economic and Social Comission for Asia and the Pacific (UNESCAP)te’n tangpi bulphuh sepkhiatna ah a zuihloh pelmawh thu (3) nakhung uhhi.\n(a) Tuntheih ziauhna Mun(locational accessibility),\n(b) Kisap Hunin zattheihpahna (temporal accessibility) le\n(c) Muibuntakin zattheihna (effective accessibility) cihte a hihi.\nTun theih ziau na Mun(locational accessibility) cihna-ah tangpi huh sepkhiatna pen koimun, koikhua, koigamah kipia cih, mun le gam kigamlatna hong thupi hi. Lai sinna sang, zato, kumpi zum cihte pen khetawh tun theihna ah koih hamtang huai hi. Mipi’omna tawh kilometer (8) sang gamlak zawkloh ding thupi hi. Kawlgam a university tamzawte bang gamlak ah kikoih-in, bus bek tawh kipai thei a, a sap man lah tam,deih hunhunin pailo ta sawnsawnin, nisa guahzu nuaiah hun le nai tampi bei-in kipai himawk hi. Kilawm hetlo hi.\nKisap Hunin zattheihpahna (temporal accessibility) cihna-ah nai bangzah sung mipite huhna piazo hiam? cih hongthupi zeel hi. Zato, dammawh kilahna(clinic) munte mipite’ kisap hun-in tuntheihpah, zattheih pah ding kisam hi. Tuate phadiak bang nisim a hong uh hiam? Nai 24 sung a kiging den uh hiam? A kisamte’ kisap mahmah hunin huhna a kipia khia mah hiam? NGOte’n khaici tuhhun ma, a hun lap-in khaici hong hawm uh hiam? cihte limtak sitkul hi.\nHih a tung a pelmawh thu (3) te pen tangpi bulphuh sepkhiatnate a ngahdingte’n a ngah ding zahin a ngah nanguh, a kisamte’n a kisap hunin a zattheihnang ngaihsutna ah kal masa suan nading theihsak kiauna hipan hi. A kicing zaw-in etbeh le hang,\n1. Sumlepai haksatna (economic barriers),\n2. Amun, agam gamlatna (geographical barriers),\n3.Kiukna’ nawngkaisakna (administrative barriers),\n4.Mi kideidanna (social barriers), le\n5. Gambuaina le khuahunsiatna (conflict and disaster situations), cihte hi. (UNESCAP,2002)\n1.Sumlepai Haksatna: tangpi bulphuh sepkhiatnate-in mizawng daipamte huh ding hinapi a kisam tuamtuam hangin tua mizawngte’n zangtheihlo, phattuam pih zolo thei uhhi. Sangpilna (education) a mawkna-in sinsak hang, laisimbu man, suanglai man, laibu laikung man, tuition man, sangpuan man a kipan lamsap na nangawn kisam thei hi. Tua kawmkalah, naupang pawlkhat-in sang a kah uh sang, a pualam nasem le-uh nulepate sumtawh a huhzo bang na omphial thei hi.\n3. Kiukna’ Nawngkaisakna: laitheilo, sangkah ngeilote’ kiang zatui ngahtheih nang form dal (3) val bang a pha fill-up sak tadih le hang ammang-in, zatui bang deihlo zo zaw phialmawk ding uhhi. Innkuanlai, gammihihna card (INC), nausuahna lai (birth certificate), hausapa’ thauhkhansa, letmat cih denkeite kidop huaihi. Tua bangmahin hih sepkhiat na pen tangpi bup, mikim a ding a hihlam a theihna dingun thu(information) zaksak, theihsak kawikawi ding zong kulding hi.\nHih tangpi bulphuh nasepnate limtak hanciamin hahbawlle hang mihausate’n suplawh tuan vanvan samlo, mizawngte zong hauto semsem veve ding a hong nuam lingling peuhmah dinghi. A sumtuan omlo “win-win situation” hongsuak dinghi. Hih thusim a thei khinkhiante lakpan Bill Gate bangin a sumlepaite tawh mi zawng mi cimawhte huhna phung(Bill & Melinda Gates Foundation) nei-in, mihuh kizen mahmah uhhi. Tua hilo-in, sumlepai ngahna bek na ultun sakkha le hang, namlian le namneu, mizawng le mihau, khuapi a omte le khuata a omte’ kikal-ah ki galbawlna, ki hazatna, ki elna, ki thangpaihna hong tamsemsem-in, huaihamna, angsung bek theihna tawh hawmsiam loh manin a tawpna–ah, “nebum puksi” cih dinmun ki tung ding hi.\nItem Reviewed: Hawmsiam Nungta Nebum Puksi. Description: Rating: 5 Reviewed By: Cinpu Zomi


timestamp: atn

url: =Zomi Center's Page - Zomi Community Network\nZomi Center's Likes\nZomi Center's Friends\nZomi Center's Groups\nZomi Center's Discussions\nDocument Converter Pro (PDF-Doc-Graphic).http://l.zomi.net/doccproName: ZomiSN. 452356784173012346235678422Continue\nTags: Download, Software, Graphic, Converter, Document\nMomno January 2013\nKongzahtak sya/syama te leh u leh nau sanggam te aw,Topa mintawh hong hopih masa ingPasian hong lamlahna leh no teng’ tha hongpiakna hangin i lam et et a hi MOMNO LOM XXI Hawm I na kihawm khia khin…Continue\nTags: 2013, January, Momno\nZINGSOL Journal Feb 2013\nDear Laisim sanggam te, Zingsol Journal (Printed) pen Feb 10, 2012 in, Kawlgam sung biakinn te bulphuh in kihawm khia kik ta hi. Tutung ah:Special Report: Zomi le Chin (by Col Khen Za Moong le Prof…Continue\nAdobe CS 6 Collection Download\nAdobe CS6 Master Collection Update by m0nkrus x86/x64 | 8.62 GBAdobe Creative Suite 6 provides new insight into the development of digital media to provide excellent speed and coverage of an audience…Continue\nTags: Photoshop, CS6, 6, CS, Adobe\nZomi Center has not received any gifts yet\nZomi Center's Page\nZomi Center's Photos\nZomi Center's Videos\nKei Kuih Nop- Pau Hat (ZHA)\nAdded by Zomi Center 0 Comments 0 Likes\nItna by Thein Khai & Mung\nKachin tawh kidona\nZomi Center's Blog\nPosted on July 20, 2013 at 1:10pm 0 Comments 0 Likes\nPosted on April 15, 2013 at 4:30pm 0 Comments 0 Likes\nPosted on April 13, 2013 at 9:49am 0 Comments 0 Likes\nPosted on March 31, 2013 at 6:00pm 0 Comments 0 Likes


url: =THE TOP 5 Region of Murcia Motorcycle Tours (w/Prices)\nTop Region of Murcia Motorcycle Tours\nWhat are the best Motorcycle Tours in Region of Murcia?\nThe best Motorcycle Tours in Region of Murcia according to Viator travelers are:\nSee all Motorcycle Tours in Region of Murcia on Viator.\nWhat Motorcycle Tours in Region of Murcia are good for avoiding crowds?


url: =Used AWD Minivan for Sale in Medford, OR\nUsed AWD Minivan in Medford, OR\nThis 2007 Toyota Sienna is a great choice for families! This Minivan, with 18 MPG, will get you and your family wherever you need to go safely and stylishly and at $23,837 it won't break the bank. 2010 TOYOTA SIENNA XLE


url: =Alcatraz tuikulh :: ZOMI DAILY\nposted on 1 November 2015 at 11:34 pm Lomkholna: Article, Pautunthang, Theihhuai\nAlcatraz tuikulh pen San Francisco,California USA a San Francisco Bay tuinaak pan 2.4 Km a gamlatna muna om ahi hi.Alcatraz pen Arabic pau pana kilasawn hi in Sea-eagle cihna ahi hi.Alcatraz tuikulh mimal a –a nei masa pen Julian Workman ahi hi.Amah pen Mexico governor Pio Pico ii’ lawmpa ahi hi.Governor in hih tui kulh lighthouse bawl nangin kum 1846 June kha in pia khia hi.Aman zong Lighthouse bawl takpi in tuni dongin muh theih in om lai hi.Kum 1846 in California Governor, John C.Fremont in $5,000 tawh United States min in leisawn hi.Kum 1850 ciangin president Millard Fillmore in Alcatraz tuikulh pen galkap mun dingin seh tuam hi.\nMexican-American War a tawp a Treaty of Guadalupe Hildago kici a sign khit ciangun US Army ten galkap 200 leh thaupi 11 koih theihna ding kulh kum 1853 kiimin ciang uh hi.Kum 1861 1 American zcivil War hong pian ciangin thaupi 85 koih theihna dingin khan(liansak) kik uh hi.Ahizongin hih thaupi te khatvei zong zang ngei lo uh hi.Alcatraz zong Confederate mi a matte uh khumna dingin zangzaw uh hi.Galkap mun dingin a phattuamna tam lo ahihmanin US Army ten 1870-76 kiim in galvan selsimna dingin bawl sawm uh hi.Lei sung thukpi vut man uh himahleh khawlsan kik uh hi.Tuikulh a tui khauh banah tuihual zong nasia veve lel ahihmanin galkap thongkia te koihna hisak vet uh hi.\nKum 1898 a Spanish- American war hong pian ciangin mi 60 thongkiat theih na ding beka kibawl pen mi 450 om theihna dingin bawlpha uh hi.Kum 1906 a San Francisco a ziinliing hangin Civil mi thong kia te suanlut uh hi.Kum 1907 March 21 ciang official in Western US Military Prison in ki kipsak hi.Tua khitciangin Pacific Branch US Disciplinary Barrack kici kik hi.Tun bel a kawm khawng kibawl beh in a sung leinuai lamah zong cell kibawl beh hi.Building pen leisung a kitoukuak ah that thum in kilam hi.A inn bawl a zawh siang ciangun galkap ten US Bureau of Prisons te khutah aap uh hi.Tua ciangin Alcatraz Prison hong hi ta hi.US Department of Justice ten October 12, 1933 ciangin lasawn uh hi.Tuaciangin Federal Bureau of Prison nuaiah Alcatraz pen Federal Prison hong hi ta hi.\nAlcatraz Prison a minthan mah mahna khat pen taikhiat a haksat man hi.Kum 29 sungin jail pana taikhiat a sawm mi 36 pha hi.Sawm leh li(14) vei taikhiat kisawm ngei hi.Mi 23 te khuamual a tun ma un kiman kik thei hi.Mi 6 kikaplum in 2 tui ah kia lum uh hi.Tuabanah midang 5 a luang uh ki mu zo lo in tui kia hi dingin ki ummawh hi.Kum 1946 may kha ni 2 ni in taikhiat a sawm mi 6 te lam-et bei in Jail sungah kilehkik in buaina nasia tak bawl uh hi.Hih pen Battle of Alcatraz cih tawh leitungin thei hi.\nKum 1962 June kha 11 niin Frank Morris, John Anglin leh a sanggampa Clerance Anglin te Alcatraz pan taikhia thei mawk uh hi.A masa pen in kawm a nip zawk deuhna mun sikkeu tawh sunvang uh hi.Tua banah vanzat a tuam tuam zong amau mah in bawl tawm uh hi.Electric drill zong Vacum cleaner motor a guk pan un bawl uh hi.Huih lut nanga kibawl air vent leh corridor kizopna vangsak thei uh hi.A paikhiat khit ciangun a omloh lam uh aki theih loh nangin amau tawh kibang milim bawl tawm uh hi.Laikhauh tawh bawl in sam meetna pana a lak uh samzangte thuah uh hi.Kawm a vuhna ging a ki zat loh nangin amaute laka mi khatin acordian tum nilouh uh hi.A zawh siang khitciangun guard te round kikal sungin a ban ban in taikhia uh hi.\nAlcatraz tuikulh pen tu in National Park dan in ki zang ta hi.Weekend zatna mun nuam mah mah khat suakta hi.Jail a hihna pan Kum 1963 March 21 in kikhak in museum dingin kizang hi.Kum 1986 in National Historic Landmark in kiciamteh hi.\nPrevious: Zuu ki Tangko lo\nNext: Ka muhpak US Gamthu pawlkhat – 36\nTangkhat tawh vasa 3 kapsawm


url: =Zomi te, i minam sung thuuk et sawm mahmah leng, a zaipi leh, a hi lialua ding a bat hang, na thuuk hethet lo in, zong na toi mahmah lel hi. Kipumkhat-na a om zawh nang, milip pha zah tawh en leng, a hamsa ding mun hi het lo na pi in, tuni ciang dong, tua kipumkhat-na a om zo kei hi. Minam sung ah, hih “Kipumkhat-na” i cih kammal te, a neu a lian in, kitamlawh pen kha ding aa, a hi zong in, kuakua in, i pom zawh sawm kei hi. Hih pen, 21st Century sung aa, khang sawnsawn ciang dong i luah ding a hi mawk tam, ka ci kha mai hi.\nTaanglaai ipu ipa hun te, i ngaihsut bat ciangciang a enkik pak hi leng, ki-ukna lam ah, Ukpi in uk ding, biakna lam ah, dawi na bia ding uh, kilemlo’ na bel a hih leh, tual gal hi ding; hih ciang ngaihsun phot ni; adang ngaihsun behbeh leng, ong sau lua kha in teh. Tualgal a om na ziak tawh, Ukpi om cih ding ahi mai hi. Banghang hiam cih leh, galhang, galhat te bek mah Ukpi na hi uh aa, gal hat lo, gal kihta te in, mi sila, sal a suah ding uh, utlo a hih man un, a muan a suan theih ding uh, a muanhuai, a thahat Ukpi zong uh aa, tua Ukpi ukna nuai ah, lungnuam lungmuang tak in, a om thei uh hi. Ukpi in, a uk gam sung ah, siah kai hi. Ukpi in siah a kaih mah bang in, kial a tun teh, a mi te vaak-kik in, galgilo, sagilo te kiang pan, a dal aa, a honkhia hi. Hih pen, tuhun aa, i lunggulh i cihcih, Federalism bikhalap nuai aa, “Self-determination” a hi kha zaw tam maw, ka ci mai hi. Ukpi ukna nuai ah, ki thutuak tak in, ipu ipa te na om hi cih ding ahi mai hi.\nKi-ukna pai zia thanemna leueu ah, Ukpi khat peuh mah in, a khanggui, atu ata khang dong in, Ukpi ong hi to suaksuak hi. Hih pen, Ukpi ki-ukna ii a hoih lo’ na khat ong hi leuleu ding hi. Bang hang hiam cih leh, a Pu a Pa vang tawh, a gamtat sia zong ong om ding aa, tua te in, Ukpi ong sep uh teh, a gam uh, a bit nawn kei ding hi. I minam sung ah, Beh leh Phung tampi a om zah khat in, Ukpi i cih te in zong, Beh khat Phung khat bek pan a hi kei aa, Beh kim Phung kim pan, Ukpi a sem i om ciat hi. Leitung bup kalsuanzia in zong en leng, i Zogam bek aa, ipu ipa ten, Ukpi ki-ukna a nei na hi kei aa, leitung mun khempeuh ah, tua Ukpi ki-ukna a om ahi hi.\nBiakna lam tawh kisai in, ipu ipa te hun laai in, pawlpi na tam lua khol lo a hih man in, na ki pumkhat mahmah kha lel ding ahi uh hi. Tualgal nei a hih man in, khua khat gam khat peuh mah bel, a kipumkhat lo’ uh a phamawh dinmun na hi ding uh hi. A hih theih laai teng, khua sung khat ah, kua mah peuh mah, mi te galmat, sila ding utlo ding uh a hih man un, kipumkhat in, a gal te uh, a nan zawh tantan a nankhop tawntung ding mah ana hi mawk hi.\nHun te ong kikhel tak teh, mundang, gamdang te, a mipi mahmah ii ngaihsutna te ong khangto tektek in, a minam leh a gam aa ding uh, na hoih nono, ki-ukna hoih nono ong mukhia toto uh hi. Tua a khangto namdang te thumuh na te, a ban buang, a tel buang khat in, ei te in zong, i na hamphatpih kha hi. “We The People” akici kammal 3 tawh America gam ii ki-ukna paizia pen, gentehna ding in, a hoih pen, ahi ding hi. Democracy leuleu pen, amau ong patkhiat na hi lo in, Greek te ong patkhiat na hi zaw hi.\nA hun tawh kizui in, ei Zomi te, i thumuhzia te khangto tektek lo ahi kha tam ka ci kha zel hi. Minam kalsuanzia ding leh, i nuntak khuasakzia ding te, a hun tawh kizui aa, i puahphat toto’ ding leh, thuhoih, nahoih i behlap toto’ ding kiimlaai in, khangmasa, i mipil masa sa, i minam bup in, gensia sia kha nuam ihi hi. Ukpi hun laai in, Ukpi te siahkaih te, na kisa keei; Ukpi ten, galgilo, sagilo te kiang pan, a na hotkhiat hun te, kial tun hun aa, a ki vaakna te, phawk nuam nawn lo, ciamteh nuam lo, lungdam nuamlo ihi hi. Hun khat laai aa, a khang sawnsawn aa Ukpi a sem ngei te, hun ong kilaih teh, Ukpi nam ahih na ziak uh tawh, “Ukpi” cih kammal ii a khiatna na leng, amau bang mah teel kha lo, ciam kha lo na pi in, mi muhdah a thuak piikpek kha mawh uh hi. Hih thuhoihlo te, ki kemcing nuam zaw mawk ahih man in, i minam sung ah, Beh leh Phung vai in, i ki thutuah zawh lo’ na bulpi khat ong hi to suaksuak hi.\nPasian thu imuh hun ong tun teh, a nungta Pasian, Zeisu, Topa a um te ihi aa, itna Pasian a nei Zomi te ihi to leuleu hi. A hi zong in, i neih pen, itna na hilo in, itna a nei Pasian nahi bek hi. I upna, i biak Pasian pen, a nungta Pasian, Zeisu hi tek napi in, pawlpi sung sanzia kibatlo’ na them no tawh, ei aa, ei san tek mah, hoih pen, man pen, kisa in, tua tawh, i minam sung ah, i buai keei ta mawk hi. Hih dinmun te hang in, i Minam ii Politics dinmun leh sanzia in, biankna leh pawlpi sung Politics ciang bek a hi aa, namdang te gengen Politics dinmun taktak i tungzo nawn kei hi. Akilang lo tak in, mite nung aa, i omna khat nahi gige ta mawk hi. Decades tampi i zekkai khin ta hi.\nZogam ah, Zomi te ii dinmun pan, 99% in, a nungta Pasian, Zeisu um i hih man in, hiam i tawi kei aa, gal i hat kei zel hi. A hi zong in, gal ihat lo’na in, Zomi te thupha i sanna khat ahi ding hi. Bang hang hiam cih leh, i gam ah, i neihsa, a om sa khua, khuaneu, khuagol, khualian te khem peuh, tuciangciang kim laai hi. Galhat namdang te khua te bang in, ong ki haltum sak a om nai kei hi. Gal do lo i hih man in, gal a nei lo iki sa kha hi. Tua hang in, minam sung ah, ei leh ei ki it zolo in, gal i kisa kha aa, thau tawi zolo na pi hang in, thu tawh iki kapkap veve hi. Minam sung ah, ei leh ei tawh buai laai i hih man in, adang bangmah i sem man nawn kei hi. A sem sunsun te zong, a hat zawh zah tan ding in, hatzo khin kei hi.\nHih bang liapluap kawmkal pan in, Zomi sung ah, a tam hethet lo, i mipil neih sunsun teng lak pan, a tangzang, a ki niamkhiat, i makai khat in, ong paisan zel ta hi. A paammaih mahmah ahi hi. Kilang lo’ tak aa, minam aa ding, muibun tak aa Politics a sem khia, Zomi it, Dr. Pu Chin Do Kham(Decease) pammaih kasa phadiak hi. Ei Zomi te pen, ong makaih ding mipil a nei lo ihi kei hi. A nungzui siam ding a om lo ihi zaw mai hi. “Majority Rule, Minority rights” aki ci Democracy ki-ukna te, a ong tawntawn hi mah ta leh zong, hih Majority:Burman Vs Minority vaibuai na a vengnai lo i Kawlgam dinmun ah, Zomi te, i minam mawhpuak in, minam aa ding muibun tak aa isep nop leh, Politics sem ding in, i sep Politics a hih lamtak namdang leh i kidempih Majority te tung ah, i kilat sak lo’ ding zong, a thupi leh Strategy hoih khat ahi hi. Akilang tak aa, a kalsuan khin, tualsuak minam Political Party a tam hethet lo, i neih sunsun ZCD(ZNC) leh Pu Cin Sian Thang te pen, hih Community based kipawlna tuamtuam te in, kilang lo’ tak aa, i support theih ding akisam a hi zaw hi. I support nop kei pi leh zong, Zomi aa ding gensiat siat ding sang, adang sep ding a tam lua zaw hi. Support ding i cih tak ciang in, $$$$ bekbek zong hi khin tuan lo hi. Support cih kammal ii zaai hi. Tua iki support na in, i Zomi tha ong hatsak pan ding hi. San zia kibang kim lo ding hi. A hi zong in, i kibat na khat in, i sisan hi khin ahi hi. Tua i sisna in, Zomi cih i minam leitung ah, ong ki theih kim na ding, Declaration abawl nuam ihi ta hi. Tua ding, ei mimal khat ciat, Zomi leh, Zomi minpua kipawlna khempeuh, i panpih ding a kisam ahi hi. Zomi it, i Zomi makai, biakna a hi zong, kipawl-na tuamtuam makai a hi zong, Zomi minpua limlim a gen siasia ding i hi kei aa, a lamsang ding, Zomi limlim a Promote ding ihi zaw hi.Hih Zomi limlim i Promote nopna in, Zomi lo ten, muhdah galbawlna a hi kei hi.\nEi leh ei i kimuh na ah, pawlpi sanzia, Political concepts kibang lo kha mah ding hi; a hi zong in, mi muh na ah, nang leh kei pen, khat na hi ziau hi. Tua them i kibat lo’ na ciang tawh kiteel khial in, khawl sawm kei ni. Khuadak sawm ta ni. "Et sawm" cih ciang tawh hi nawn lo in, muhsawm ta ni. A thei zaw ten, ong makaih un la, makai ten, na deih a bat lo’ na te uh, tawt gawp, han gawp sawm zaw lo in, thudam tawh, hong hilh un; Zomi, mipi, mimal khat ciat in zong, ii thumuhzia, ii Philosophy te, ong zai tektek na ding in, hanciam ni. Kiniamkhiat ciat ni.\nHih lai sim aa, a heh, a lungkim lo a kua ma khem peuh in, na ut bang in, suakta tak in, nong ko thei uh hi. Namdang ten, ong ko hi lo aa, ka Minam ten, nong ko uh, Ph.D (3) a zo, Dr.Chin Do Kham(Decease) in zong, na thuakzo sam hi; Kei ii dinmun bang mah hi lo lel a hih man in, ken ka thuakzo tham’ ding hi. Nat na ding ka nei kei hi.


url: =Tulaai Leitung Thuthang tuamtuam te Updates (Nov 27) :: ZOMI DAILY\nposted on 28 November 2017 at 8:08 am Lomkholna: Khawmpau, Myanmar, News, World\nKawlgam ah Pope Francis tungta\nRoman Catholic Biakna thuzui te makaaipi lah ahi Vatican gam I kumpipa lah ahi Pope Francis peen athulamdang mahmah in Kawlgam ongzintakpi mawk a November 27, 2017 ni in Kawlgam tung in nitaaklam ciang in Kawlgam Ukpipa Min Aung Hlaing tawh kimupah seisai hi. Kawlgam Ukpi pa Min Aung Hlaing in bel Kawlgam ah Biakna kideidanna omkilkelkei kacih ci in genkhia hi.\nTutung Pope Kawlgam ongzinnatawh kisai in Biakna vaai hi ta leh gamvaai hitaleh Khangkhat a ding in athulamdang mahmah khat in kiciamteh hi.VOA\nBritain Kumpino Prince Harry in US Nungak khat Zuthawlpia\nBritain kumpino khat ahi Prince Harry in US gammi kineihsiam minthang mahmah leh aci adupvom nihneh Meghan Markle pen aziding in Zuthawl piata hi ci in taangpi taangta zaakding in Prince Harrry I pa Prince Charles in November 27, 2017 ni in taangkokhia hi. Amu te nih in agenna vuah kakimuhcil vua kipan kisuaicip cilel uhhi.2018 khualum hunsung kiteenna bawltading cin gen uhhi.BBC\nMeilual Puakkham ding\nIndonesia gam Bali tuikulh tung a om Agung mualtung ah November 25,2017 ni pan kipan in Meimual puakkham ding in soneetneet ta ahihman in thunei te in minawnkhiat kipan pah ziahizah uha, November 27, 2017 ni in mipi 29,000 kinawnkhia khinzo in Khualzinmi 50,000 bang I vanleeng ticket te ki nawlkik hi. Ongpuakkham lian leh Km8-10 kikaal kitamkhamding a zinlinna cihte nasiatak in piangding ci uhhi. November 27, 2017 ni peetpeet in alauhuaipeen dinmun tungta naaimahmah ta hi ci in thunei ten taangkokhia uhhi. VOA\nRussia te Bomb khiat hang in mipi si\nRussia te gaalvanleeng in November 26, 2017 ni in Gialkia bang in Syria gam Deir al-Zour khuapi sung Bomb khiat mawk uh ahihman in mawhna neihetlo mipi numei naupang akigawm in mi 53 in sihlawh hi ci in SOHR ten taangkokhia uha, November 27, 2017 ni in Russia ten ko khiat hikilkelkei ci n thalnial uhhi.BBC\nSabbath Ni a nasep lungkimlo in nasep khawl\nIsrael gam I cidamna lamsang ah Ulian khat ahi Health Minister ban ah ultra-orthodox United Torah Judaism party member khat zong ahi Yaakov Litzman in Sabbath ni in Kumpi thunei ten Meileeng lampi setvan sia puahding ageelnatawh kisai in lungkimhetlo ahihman in apanmunpan khawlna laai November 27, 2017 ni in thuneite tung ah puak hi. Alai tung ah” Jewish mite ading a athupi mahmah Sabbath ni palsat a nasepna I mawhna peen kapuakngaap kei” ci in gen hi. Reuter\nMore: Banghang in President Trump zi in Pope tawh akimuhciang dial khimhiam?\nRohingya vaai UN ah nasiatak kikupna leh khensatna kineiding\nOngtungding December 5,2017 niciang UN Human Rights tawh kisailam thunei te in Rohingya tetawh kisai in bangci bang akaalsuanpih a bangcibang a kawlgam te mawhpaihding cihtawh kisai nasiatak in kikupkhopna khat omding ci in November 27, 2017 ni in genkhia uhhi. Thukhat ah hibang a Kawlgam mawhna sung ah a awklingleng laaitak a Kilemna Kumpipa akicphial Pope Francis ongzin a athupatna in Gaalkaap Maangpipa tawh kimu mawk ahihman in Kawlgam maban zong lungluut huai mawhlo ding hi.VOA Thang Khawm Pau\nPrevious: Sengam apuakkhamvai Update: Mi 2 si, mi 2 mangcip in mi 20 liamgawp\nNext: Khuapi sungah nasemin aom nulepa te muhnop manin Bus nuai ah guktuansim\nKua amet zeldiam? ~ Pu Thangboi


url: ="Building Like Moses with Jacobs in Mind" | Temple University Press\n—Tom Angotti, author of New York for Sale: Community Planning Confronts Global Real Estate and The New Century of the Metropolis: Urban Enclaves and Orientalism\n—Robert Lake, Professor and Graduate Director in the Edward J. Bloustein School of Planning and Public Policy at Rutgers University\n"Larson brilliantly dissects Bloomberg's tenure as Mayor of New York (particularly the first two terms), focusing on how the administration used the prevailing legacies of Moses and Jacobs to get what they wanted done.... (T)his book raises a flag as to what that legacy should be, as well as to what his successor should really focus on\n- A Weekly Dose of Architecture\n"(A) timely study... He adopts a critical lens towards city administrators’ selective calling-upon of the principles of Robert Moses and Jane Jacobs, manipulating the ideologies of each (often wrongly polarized as incommensurate) in service of advancing a bold agenda.... Larson asks his reader to consider not just how Moses and Jacobs insufficiently sell an urban ideal but how focusing on these historical models distracts from engaging with more pressing issues (e.g., ongoing class and racial segregation and insufficient affordable housing) affecting contemporary cities."\n—Antipode: A Radical Journal of Geography


url: =Tembaw hawlpa ~ NK Khanno :: ZOMI DAILY\nposted on 3 March 2015 at 3:51 am Lomkholna: Article, Khanno\nKhatvei lai in ah tembaw hawlpa khat a om hi. Amah ahih leh tuipi lai aa aom tuikhulhno a en nuamte ki nileh in a puak tembawno khat a hawl ahi hi. Ni khat, tuipi gal aa tuikhulh khat ah en dingin khangno honkhat tua tembaw hong saap uhi.\nTua khangnote in tembaw paikhiat ma in tembaw dawn ah tembaw hawlpa khukdin in thungetna a neih lam amuh uh ciangin hong zahpih in nuihsan ngeingai uhi. Banghang hiam ci leh khua hunte hoih in, tuipi zong dai khipkhep ahih man ahi hi.\nAhizong in a lei pan a paikhiat khit uh a sawtlo in khua hong kipei in huih hong nung ziahziah hi. Tuihual te hong kilok in tembaw zong tuipi tungah hong aawn dengdeng hi. Tembaw tungtuang khualzinmi khangnote zong dah in lau in a om ngeingai uhi.\nAmaute a khut uh kilen ngeingai in thu hong ngen uhi. Huihpi te dai tuam lo ahih manin tembaw tung om tengin lung kituak in thu ngen ni ci’n thungetna ah amaute tawh a kihel nading tembaw hawlpa hong sam uhi.\nTembaw hawlpa in hibang in hong dawng kik hi. “Khua hun hoih laitak le tuipi daih laitak in ken thu ka ngen khin hi. Khua hun siat le tuipi kilok ciangin ka tembaw ka encik hi.” (I say my prayers when it’s calm. When it’s rough I attend to my ship.)\nNop isak laitak le i daih hunte ah Pasian mai i zon theih kei leh; i hatsak, idah ciangin Pasian mai zong i hi nawn kei hi.\nDah hun, haksat hun bek ah thunget ding hilo zaw in, nop hun lawphun ah zong thunget ding ahi hi. Mi pawlkhatte in ki telkhial kha thei hi.\nTua hi a, bang hun, bang hun ah ahizongin a tawntungin thungen den ni. Nk Khanno (Zingsol)\nPrevious: Mitam theihloh Bill Gates thu nam (10)\nNext: Work Hard & Word Smart


url: =時尚華爾滋 Fashion Waltz - Facebook Page Review - LikeAlyzer\nReview of 時尚華爾滋 Fashion Waltz\nPagename: 時尚華爾滋 Fashion Waltz [Visit]\nWow, there are a lot of amazing things you can do with 268,587 likes.\n時尚華爾滋 Fashion Waltz\n69 ETtoday運動雲 72\n70 愛。秀生活 ishowlife 71\n71 紅逗 Redou 71\n72 時尚華爾滋 Fashion Waltz 71\n73 ETtoday筋斗雲 70\nTop 5 Posts by 時尚華爾滋 Fashion Waltz\n2017-05-28 真的太驚人了... 1629 19 522\n2017-05-29 每一座都是「世界奇觀級」的作品！ 😍😍😍 1374 7 446\n2017-05-30 讓你隨便拍拍都能變網紅！ 534 38 364\n2017-05-28 這就是我們所在的現實社會啊... 542 7 236\n2017-05-30 所以說慎選新娘秘書超重要啊！ 632 28 184\nUnanswered Posts by Others - 時尚華爾滋 Fashion Waltz\n2014-05-26 您好，我是三立電視台《綜藝大熱門》的工作人員 我們在５／２７（二）下午４－６點 要做一個「猜誰是時尚漂亮辣媽」的主題 需要時尚媽媽＋小孩、以及來現場混淆大家的單身正妹， 想問問看是否有人有意願... 0\n2014-04-13 Hallo, wollte Dir mal mein neues Video zeigen. Gruß Andreas http://youtu.be/hMR8c4p1Dwk 0


url: =ZYA Melbourne pan thu zaksakna (31 January) :: ZOMI DAILY\nposted on 1 February 2019 at 8:10 am Lomkholna: Australia, News, Zomi, ZYA\nZomi Youth Association (ZYA) Melbourne pan zaksakna (31 January)\nKhuapih tuipih sanggam u leh nau, tukum ZYA Calender 2019 hong kihawm khia, tha hong pia fund sum ding atawm atam cilo hong piakhia mimal kim tungah Lungdam hong ko masa ung. Biakna pawlpi tek ah hong kihawm ahih manin a ngahlo adeih ih om leh ZYA makhai khatpeuh tungah kizasak thei hi.\nJanuary 26, 2019 Australian Day lawpna ah ZYA Melbourne in inntek tantangin Zomite ngeina kizepzia (Traditional costume) lak theih ahih ma-in lungdam angtang mahmah hihang. Australia gam nithupi pen khat ah Zomite akhatvei kihelna leh a masa pen dingin kiciamteh a, maikum ciangin Zongeina la leh lam tawh va zai ziahziah ding hihang.\nTukum 2019 sung ZYA in ih tup ih sawm ih geelnate tawmkhat a kician zaw in hong tangko ung.\n1. ZYA malakna tawh kumpiten Zolai sang ong hawn sak in, February 9, 2019 ciangin sang kipanta ding a, Prep panin year 12 ciang a ut peuh Zolai sang kikah theita ding hi.\n2. Minam leh ngeina kembitna ah ZYA in limtak in zuun ding kihanciam mahmah a, Pupa tawn dan akipan tualsuak vanzat leh thu le la tawh Australia kumpi nithupite leh Zomi nithupite pawi khamin, kihel hamtang kisawm hi.\n3. Zomi huhna kisam peuhmah huh zawhna ding ZYA lunggulh ahih mah bangin, gentehna : Inn kituah, Kamphen kisam, Hawhna ciahna mawto hawl ding /paipih ding kisam hong kingen khenpeuh kihanciam ding hi.\n4. Kumpi tawh kizopna ih thuklut theih zawhna ding leh inntek zawk theihna dingin lunggulhna tawh Councilte phalna bangin socialwork sep ding lkilunggulh hi.\n5. Delhi, Malay leh Thai a om ih Zomipihte Australia hong tuntheih na ding lampi zongin kumpi uliante kimuhpih ding hi.\n6. Melbourne Zomi sungah dahna ih tuah ciangin ZYA in Inntekte deih bangin tanuk nasep tavuan la ding hi.\n7. Australia gam Adelaide Zomi Innkuan, Brisbane ZYA leh Melbourne ZYA te thukimna bangin Zongeina kumkhen phawkna in KHUADO CUP 2019 September 27,28,29 sung Pawi kikham kik ding hi. Tukum Khuado Pawi ah Australia gambup Zolia Zotang kidemna, Bawhlung bet (Volleyball) kidemna leh Bawhlung suih (soccer) kidemna kivaihawm ding hi.\n8. ZYA fund zon na dingin\na) Kumsim ZYA Calender kibawl ding hi.\nb) Khuado fund dingin Lucky draw bawlin Khatna, Nihna leh Thumna dong prize kipia ding hi.\nc) ZYA T-shirt ahoih mahmah fund huh ngetna in kibawl ding a, Tukum Inn lusi fund sum nget pen kisawm nawnlo phot hi.\n9. November 05, 2019 ciangin Annual General Meeting kizang ding a, December 07, 2019 ciangin Zomi carol night zang khawmin makai thakte ki-aapna tawh kizang khawm ding hi.\n10. January 26, 2020 Australian Day parade ah Zomi ngeina van leh kizep ziate lak in Zo ngeina la leh lam tawh va kihel ding hi hang.\nNgaihsut piakna, dotnop, telnop a om leh zyamelbourne@gmail.com ah hong muak ung.\nKipum khatna tawh khantoh ding alunggulh ZYA tangin\nInfo & Publicity Department\nPrevious: Indonesia Muslim te nekding in akizuak Satay sa em te lakah voksa kihel\nNext: Canada gamah ka muhkhiat thute ~ Joseph Pau


url: =Thai gamsung ah Bus tuahsia in meikuanggawp, Myanmar 21 in sihlawh :: ZOMI DAILY\nposted on 30 March 2018 at 9:26 am Lomkholna: Myanmar, News, Sawltak, Thailand\nThailand, Tak Province sungah tuni Friday (March 30) zingsanglam in Myanmar Worker bekbek apua Bus golpikhat tuahsia in, meikuanggawp cih Bangkok Post pan kiza hi. Hih tuahsiatna hangin Myanmar gammi 21 takin sihlawh uh a, adang mi 27 tepen meikuang panin suaktathei uhhi.\nAsuakta mi 27 tezong liamgawp uh ahih manin, zato ah kipuaksak uhhi.\nTak Province panin Reports akigenkhiatna ah tua Bus pen Myanmar Workers te’n abupsaap “Chartered Bus” kici hi. Bus sungah Passenger bekbek akigawm in 50 bang atuang uh kici hi.\nTua Myanmar Workers tepen Work Permit abawlsak, Registration amankhit uhciangin Mae Sot Province panin Pathum Thani aom Nava Nakorn Industrial Zone ah aciahlam uh ahihi.\nThai gamsung ah Work Permit abawlpen mi tultampitak ahih manin, hamsasak mahmah, hun sawtpi beisak uhhi. Hih Bus tungah atuangkha Myanmar Passenger tepen Labour Ministry tungah naseptheih nadingin Work Permit angahkhit uhciangin anasep nading uh Nava Nakorn Industrial Zone zuanin lungdamtak in aciahkiklam uh hihtuak a, lamkal ah atuahsia uh ahihi.\nBus atuahsiatna munepn Mae Thor, Taksin Maharat National Park gei, Highway 12 Kilometer 60 na ah atuahsia ahihi.\nHih Bus tuahsiatna akigen masakna ah Bus Engine sungteng meikang in, tuapan in amanlangin meikuang kilawh zatzat in, Bus abup in akuanggawp kici hi.\nPolice te genkhiatna ah hih atuahsia Bus sungah Myanmar Workers akigawm in mi 48 atuang uh cihi. Bus Driver papen Thai gammi hi a, azi inzong zui ahih manin, hih Bus sungah akigawm in mi 50 atuang uh cihi.\nBus meikuang in asi tepen amel kitheiloh zahdongin kangtumgawp ahih manin, ami kua cih khentheih nadingin Experts kisam hi ci’n Police te’n genkhia uhhi. Police Officer khatin agenkhiatna ah Bus sungah meikuangtawh akanglum tepen nakkatlua mahmah ahih manin, numei leh pasal zong kikhen theiloliang hi ci’n genkhia hi.\nMore: Thai gamsung ah Motor Accident in Myanmar gammi 3 meikangtum, 10 liam\nThai gamsung aomkha Myanmar gammi te gensawnna ah hih Bus atuahsiat hunpen Friday zingsanglam 2:00am hunpawl hiding ci uhhi. Bus Engine mei akat ciangin Bus Driver in kongkhak honsaklo in, amah kumziau ahih manin, Myanmar Passenger te asungah awkcip uhhi. Tuabangin a awkcip te lakah Bus Window sukha in apusuak, ataikhiaman tengbek asuakta uhhi ci’n Zin Min Htun kici Thai gamsung aom Myanmar gammi khatin genkhia hi. Sawltak #zomidaily\nPrevious: Malaysia ah Immigration Officer akineih pasalkhat kiman\nNext: Tedim: Basic Teachers’ Training for Music and Note Reading Course


url: =Singapore ah Zomi Khuado Kibawl Ding ~ Hau Za Cin :: ZOMI DAILY\nposted on 22 October 2016 at 10:34 am Lomkholna: Hauzacin, Khuado, News, ZIS, Zomi\nZOMI KHUADO, Singapore 2016\nHun leh kumte hong pai zel in tukum ZOMI KHUADO zong hong tung ding hita. Zingciang 23 October 2016 Nipini in Singapore ah Zomi Khuado 2016 nasia tak in kibawl ding hi. Kumlui in annkuang 250 a kivaikhak pen cinglo in kuang 30 kivaikhak kik a, mi 3 bangin ne kha nailo a, a dah kuamah ki omlo hi. Tukum tua sangin mi kitamzaw ding hi. Gamdang pan hong sim dingin Leitungbup Zomi Innkuan Vice President Pu Tongseal zong Denmark pan hong kipankhia khinta cih kiza hi. Zomi lasiam B. Muan Ngaihte zong hong siim ding cih kiza hiauhiau. Kuamah mimal in a kisap zawhloh hangin hong siim thei mimal khempeuh lungdam takin kimuak a, hih Zomi hun nuam ah lungdam khawm dingin kilawp mahmah hi.\n“Ka puansilh ding ka teel zawh sawt luata, ngak lah lua ing,” ciin Singapore a Zolia khat in hong gen hi. A dang khat in, “Kei zong ka nu leh pa kiangah ka Khuado Zopuan ding ka vaikhak hong tungta hi,” ci a, a dang khat in, “Kei ka van zat dingteng ka thungsungah guangsa in ka koih sitset khin hi,” hong ci hi. Zotang khat in, “Kei Khuado ni in Zolia te tawh kithuah ding mahmah ka lawp penpen hi,” ciin nui kheuhkheuh in hong gen hi.\n“Khua lam ah ka nu leh pate in vok go in tuni ka inn vuah ankuang um ding uh, ka lungzuang lua, inn ka ngai lua,” a ci zong om a, ahi zongin inn lam a zah mah a nuam Singapore ah ZOMI KHUADO kibawl ding hi cih a theih uh ciangin lawp tak in maitai kik uh hi.\nHun nuam gualnuam taka lawm leh gual tawh zat ding a ngaklah lo leh a khialah lo omlo a, Zomi te hun nuam diakdiak a kilawp lua himai hi. Mun dang gamdang khuadang ah kizang ziahziahta cih a kizak ciangin Singapore Zomite zong tu khongkhong thei nawnlo in ‘ui meikang’ a gen uh bangin kipei sesu uh a, a kisam dingte kaikhawm in kimanlah ziahziah hi. A tua mahmah zong a nuam khin lua hita hi. Lungsim khempeuh in Zomi kikhopna gei a tualpi tu-a muhna hekna khempeuh ah kumlui a hun nuam zatte mu a, tukum nuamzaw lai ding cih tawh kilawp mahmah hi.\nZomi Tangthu Limlahna: Kum danga kibawl ngeilo lim lahna om dinga a kisaipihte in bang tangthu kilak ding cih mipi hong hilh lo citciat uh hi. A mun ah Khuado zat ciang kithei pan ding hihtuak hi. Nakpi in kisin ziahziah uh a, a gei pan a zasimte genna ah – “nak nuih mahmah uh, nak gin mahmah, muh nop tuak mahmah, ahi zongin kua tangthu, bang tangthu hiam cih hong kigen nailo” ci mawk uh hi. Zomi te in tu ciangciangah tangthu pen a thei khat i gen hiden zaw a, mipi in bil dawh in kingai hiden hi. Minam khangtozaw te in a lim tawh lak uh a, mit tawh mu in bil tawh za in lawntheih dingin a mi mahmah i gei ah hong ding thei uh hi. Tua pen i khuak i ciamtehna ah kip in kho a, limci zaw in nuamzaw hi. Zomi Singapore a omte kumlui sang tukum kal khat sau suanzaw, kahlei siksan khat kikahto cihna hi. Ngaklah veng tua limlah ka muh ding uh…\nZolam: Kumdang a kibawl den ahi lo Zolam khat tukum in Zomi Nurse sangnaupangte makaihna tawh kilak dinga, bang lam pen hong lak ding uh hiam cih pen mipite kiangah hong gen nailo uh hi. Tua lam pen a siamsa pawlkhat om a, a sin cil Zolia Zotang honpi khat om hi. Tua mahmah in Khuado a nopna hong ciamsak khol hi. Zopuan tawh kizem in Zodial khim in hong lam ding uh a, a melhoih maitai bek uh hilo, a duang kilawm hong kivei hong kising dinga, aw, ka mit aw hampha si in cia…\nZo-ann Vaimim kihuan ding: Zomi na hih nak leh Vaimim (Zomim hizaw ta in thei ing!) nelo a omlo hi. Vaimim pen Zomite in i nuntakna ann leh i khanna an hi a, a lim a khum didi bangin a sungah vitamin, thahatna, khuakciimna, lungnemna, ngaihsut siamna, cihtakna, lungduaina, midang khualna, itna, migitna, hawmsiamna, cihte pan a hoih tampi kiphum ahih manin ZOMI KHUADO ah nek loh a phamawh ahi hi. Vaimim ne Zomi peuhmah hi pulpul, thutangpeek, angsung thei, kituambawl, mi zahko, eng gamtat, khel gamtat cihte omlo hi. Tua ahih manin ZOMI KHUADO ah Zomi te annpi khat ahi Vaimim, sorry, ZOMIM kihuan ding hi. Sikkeu khat beek ne khalo in omlo ding. Tamnek kisamlo, nek loh phamawh hizaw.\nZopuan Lahna: A hoih a etlawm a kigen ciangin Zopuan hi a, tua pen Zovaphual dungsun a kibawl ahi hi. Zomi te kiciamtehna pen Vaphual hi a, Vaphual lungtang a lak nuntakna – cihtakna, ki itna, kinusia ngeilo nuntakna, kamciam ah kip kho hihna ahi hi. Tua Vaphual dungsun in Zomite zong kizem dingin a silh ding uh puan leh dialte a bawl uh ciangin Vaphual lim leh mel leh a tenna gam singkung lopa, a nek a dawn singteh singgah singkung namte gawmkhawm in siamgan siamte in lemtuah uh a, ZOPUAN hong piang hi. Tua ZOMI hihna lahna in ZOMI KHUADO ah ZOPUAN lahna a om hamtang ahi hi. Zomi taktak pen a ki it, a kingai, a kituambawl lo, a kikhawl liailiai, a kihuaite ahi hi. Zopuan na muh ciangin na mitkha ah Vaphual hong kilang dinga, Zophualva na muh ciangin Zomite ki itna, kingaihna, kikhualna lungsimte na lungsim ah hong tuisuak in na nuntakna hong nosuah kik ding hi.\nZolia leh Zotang: Khang khat nuntakna ah a nuam penpen hun pen Khangno hun hi. Khangno khinsate khangno suah kik nuam in kipuah in kizem in ki zutzut taleh nosuah kik theilo in a lungsim bek uh ‘no suah lungsim’ pua thei a, a pumpi in pua kik thei nawnlo hi. Kei bang kum 42 bang tungto ta ka hih manin kum 20 pawl ka phak laia ka mel bangin kizep sawm leng piang nawn peuhmah lo hi. Sam pulh ta, biangvun sah zaw khin, gil thauzaw ta, khangno lai mel kipua thei nawnlo hi. Upate kammal kawm leng ‘ka khangno hun in hibang Khuado hun na kibawl den hileh maw’ ka ci a, ‘sen leh kik thei leng maw’ kici nuam phial hi. Sangkah lai tangval ciil lai in Khuado kibawl zel napi tuhun bangin neih leh lam leitung ah kicing nailo, Handphone nangawn om nailo, Smart phone bel gen vetloh. Maan kizaih ding zong a maanbu neite cial kul lai, tua pen ni 30 khit ciang maan kisawp pan in kingah pan hilai! Zolia Zotang kikhawl a puanhoih silh a vakkhawm hialhial cih khawng om vetlo hi. Tuhun a khangnote hampha a, tua hamphatna am in Zopuan Zodial silh in Zolia leh Zotang kitel ding hi. Zomite lim leh mel a lak nungak tangval hiding uh hi. Nunnop paallai hun…\nKhuado Thugenna: Khuado bang hi hiam cih khangsawnte in a theih denna dingin genloh a phamawh hi a, tua gen dingin Khuado Committee Chairman Pa Pau Khan Khup hi ding hi. Khuado thu a kicing a lai kigelh sunga sim ban ah mipi zak dinga gen tangtang ding makaite Upate mawhpuak hi. Khuado pen Anlak khit lungdam kohna leh kumthak dawnna, mai kum ading kisiansuahna ahih mah bangin a deihna khangsawnte in a theih hamtang ding uh hi (gualnopna bek a sak loh ding uh deihna). Zomi Khuado zat ding vai nasepna boss te kiangah gen pakna dinga ka gelh tomcik hong guang ning:\nKHUADO: ZOMI NEW YEAR\nKhuado is a time of celebration and rejoicing after the successful harvest of crops by the Zomi every year. It is a time of gathering to give thanks to the Lord who bestows us with – a good harvest, good health, protection throughout the whole cycle of growing crops in the field. It is a time of merry making and gathering for every family.\nKhuado is celebrated just after harvesting rice, usually at the end of October or beginning of November.\nZomi celebrated Khuado by cooking their choicest food and invite all relatives and friends and eat continuously for 3 days. They eat and share good food with loved ones as if this would be their last meals together; they enjoy food, songs, games, telling stories to the fullest at the Khuado host house during this period.\nThe children look forward to Khuado because it is the best time of meeting their friends and loved ones spent whole day playing while their parents sing and dance, eat and enjoy the accompany of loved onces.\nWe welcome if you can join us at this year Zomi Khuado on 23 October 2016 Sunday, 9:30am to 6:30pm at Zomi Innkuan Singapore.\nHappy Khuado Celebration – HZC, Phuitong Liim, 24 Sep 2016. (Khuado in brief)🌾.\nKhuado Bawhlung: Pupa hun ah Khuado ciangin Vok kigo in a phuk sui in kidelh in vuikhu ngengngang hi. Zomite nuntakna hong kikhangkhan in Vokphuk pan bawhlung suih ding hong omta ahih manin Vokphuk sui nawnlo in Bawhlung kisui ta hi. Zomite nuntakna ah Anpal lak ciangin a lim pen a khum pen anpal pute a kipuak bangin Khuado hun ciangin zu lim sa lim kipuak hi. Zu a kizat nawnloh ciangin Niangtui kikholh hi. Tua pen ‘a taang’ (in lieu) hi a, a deihna kibanga kituat hi. Tua hi a, Khuado Bawhlung suih pen Khuado Vokphuk suih tawh a kibang hi a Zomi Khuado ah a kihel pelmawh ding khat hita hi. Tuhun ciang vokphuk mut in kituh ngengngang pen hong niam lua pianpianta ahih manin.\nZomi Khuado Singapore ah zong Khuado Bawhlung nopci takin kisui ding hi. Zolia te bang a pheituam sing uh tengin a phei zum zitzet uh tawh tualpi sungah hong tai ceuceu uh a, sazuk tal ngalbulo lak ah tai mah bangin diang theuhtheuh lel uh hi. Muhnop lua kisa papite bang a ciltui uh kaai liang hiven 🙂 ! Tua lah a bei hi peuhmah lo a, nunnop i cih tua hi ei. A sam sau, a duang cing, a phei ngo sitset uh tawh Zoliate tualpi hing dihdiah lai ah kimawl muhnop dan bel kam tawh gensiam ding hikei, lai tawh gelh zawh ding hi kei, a mun ah en in mit dim in muh ding hizaw 🙂 . Zotang thahat leh thacingte tualpi lai ah Bawhlung hawl zialzial a hong kidelh bel Sazuk tal to tai mahmah bang vava mawh uh hi. Bawhlung a hawl siam dan uh lah Zawhngeu in a zusa mat uh a kimawlpih bangin lumlet mengmeng, taipih mengmeng uh hi. Goal khum ding bel ut leh utloh thu hilel.\nGengen ding cileng bei pak nailo ding hi. A hun tung nailo a malepna saulua zong hoih lo ding ahih teh hizah tawh hunsak phot ning in. Ahi zongin –\n– Zomi lasiam Zolia leh Zotang te in Zogam ngaih la awi a hong awi diaidiai ding uh, ngaklah ing!\n– Zomi khangnote innsung dim mitmet a aircon room sungah khua-ul suak vetlo namtui viauviau a tu dimdiam a gualnuam ding ka ngaihsut ciang Vaphual mopi ding gualnuam bang ding ciin ngaklah khol ing!\n– Zomi upate, khanghamte in Zomi khangnote makaih in pattah a a lamlahna uh thu leh late, thugennate manpha ding cih ka ngaihsut ciang zakkal ding ngaklah ing!\n– Zomi momno naupangte in Zolam lak keukeu a, Zola sa keukeu a minam lametna hong musak ding cih kan ngaihsut ciang a khangcin hun ding uh ngaklah in Zomi Zogam in lametna leh mailam limci cih thei in ka lungmuang khol hi!\n– Zoliate in amau leptuah (own design dress) puan ciat silha hong kizui diamdiam cih ka mitkha tawh ka bawl kholh ciang ka handphone etna mitte siit in Khuado liapaalte etna dingin ka siit kholta hi!\n– Smart phone khut a tawi in Khuado hun muhnop sakna, kepnop peuh maan la ziauziau a hun nuam zang dingte hampha sa in ka ki-ip kholkholta hi!\nZom nawn kei ning. A thu sang a tak ah lutta ni. A ni ciang kimu ni. Zingciang zingsang nai 8:30 aw…\nSee you tomorrow at ZOMI KHUADO 2016, Singapore\nFerrar Park Field\nLittle India MRT Exit E.\nNa kihel kei leh simloh Kisik omlo ding hi.\nPrevious: Zomi Thulela Laibu ~ Pu Zokhai\nNext: Banghun ciang khensat ding? ~ Dimno’ Pa


url: =Pu Dal Khan Mang (ZCD MP candidate) :: ZOMI DAILY\nposted on 7 October 2020 at 9:08 pm Lomkholna: News, Politics, Zomi\nZomite in i ngakngak MP dingte lakpan tutung ZCD party pan kuanglui Pu Dal Khan Mang pen aphamawh khat ahi hi. N.Tedim, mee kuangluina khawkkhatna (Constituency No.1) pan hong hiding a, party pan leh mimal tangdin vekpi kigawm (7), adang (6) tawh hong kidem ding uh hi.\nMikim in i theihsa mah bangin Pu Dal Khan Mang pen citak lungduai, Zomite kitangsap thei cih ciangbek hilo in, a nungta Pasian zahtak ngait makai mipha ahisa khat ahi hi. Kumpi na asep lai, kawlte in mualmite hong nenniam mahmah laitak, kawl galkapte ngia abat laitak nangawn in, itna leh cihtakna tawh tuate pawlbawl siam in galkap sungah bumu (Major) ciangdong na tungto zo hi.\nHibang mileza tawh kum(30) sungbang pauban omhetlo in mapang khinsa hi a, hih panmun pan a tawlngat khitciang nangawn in Zogam (Chin state) ii khuapi Hakha ah စည်ပင် lamah လက်ထောက် ညွှန်ကြားရေးမှူး kum(5) sungbang na sem lai hi. Tua sepsung nangawn in zong nekguk, deihsak tuam, pomtuam, niltuam cihpeuh mah omlo in, Zogam sung vankawikawi a, adeih bangbang pianuam napi in akisap bangbang angahsak pa ahi hi.\nTutung kitelkikna ah Zomite’ vote tawh i makai hoihpa a munlui a nautual kaihna sa Zogam khuapi Hakha, Zogam Zingvaihawmna innpi (Chin state Parliement) i puakding pen vote nei mipite mawhpuak hi a, innpi sung i vatut zawh nakleh Zomi Zotate lunggulh, kitangsap phadiakte maimom tawdawh adot ding MP kician i nei tading hi.\nAbeisa amapanna omsate bangmah in guptuam paihtuam cih omngiatlo ding a, “tua nu/pa ကန့် ကွက် hi” na cih ma-in na lunggulh tengteng nangah khin ding hi. Ataktak in i deihkhat i ngahlohna khawng i cihmawh teh khatpeuh i ngawh bek hi a, asawksiam omleh kingawh kul sese lo in i ngahkhin tading hi.\nTua ahih manin i sunmangte, i lam-etette atakpi in i ngahtheihna dingin tutung kitelpina ah Pu Dal Khan Mang vote hamtang ding hi hang. I vote ngeingei leh anungsang ah kisiik tawm mahmah ding hi. Lai gelh: Pa Samuel\nPrevious: GZA: Kawlgambup kiteelpina tawh kisai tangkona – 2\nNext: Ei a kidem I hi maw, kidmna man nailo pi


url: =You searched for: Image Keyword: costume Image Keyword: native people\n11. The golden Chersonese and the way thither Page 427\n12. Through India and Burmah with pen and brush Page 32A\n13. Through India and Burmah with pen and brush Page 100A\n14. Through India and Burmah with pen and brush Page 266A\n15. In savage isles and settled lands : Malaysia, Australasia and Polynesia, 1888-1891 Page 318\n16. Through India and Burmah with pen and brush Page 22A\n17. Through India and Burmah with pen and brush Page 64A\n18. Through India and Burmah with pen and brush Page 122A\n19. In savage isles and settled lands : Malaysia, Australasia and Polynesia, 1888-1891 Page 205\n20. Through India and Burmah with pen and brush Page 52A


url: =Zogam Apple ~ Hang Za Nang :: ZOMI DAILY\nposted on 8 July 2013 at 5:51 pm Lomkholna: Article, Health\nLeitung mipil, a khangto masa ahi, Mangkang gam le nitumna lam Asia gamte ah, apple kung pen tanglai pek pan in kicing hi. Ahi zongin Kawlgam, Zogam hongtun sawtnai lo hi. A kicin ciat hangin, koilai munah, bang nam pawl hoih ding cih kuamah in natel lo uhhi. Ut na peuhpeuh ah kicing zelzul a, nuntakna taktak a suaksak zo omlo hi.\nEi Zogam ah kicing kawikawi a Limkhai le Buan gamte pan-in, a tampen piang hi. Kawlgam khuapite ah a tam khop mah kizuak zota hi. A khangtosa, gamdangte cin dan, kepdante kiban zo nailo ahi man-in, a gah zong I limci sak zo naikei hi. I gam veng Sente’ zong ipha zo naikei hi.\nKei pen, Limkhai mikhat kahih man-in, ko khua apple ciin kipatna thu tawm kongpulak nuam hi. Apple nam te amin kithei kim nailo ahih man-in Leilum apple, Leidawh apple le Kam Nang apple peuh kici mawk hi.\nLeidawh apple te pen ko khua pan-in Baakzam nam kana ci uh aa, Tedim lokho zumpi pan hong et uh ciang in, Leidawh nam hong cihsak uh hi. Ki gam leitang min hong puasak ahih man-in, angtan huai kasa hi.\nA ki ngahna thu\n2nd Chin Rifles galkap sung a seem Sgt. Do Zam (Buglar) pengkul mutpapen, tuap natna ngah a, na kibawl hi. Cinate neek dingin, gamdang pan apple kivaikhak hihtuak hi. Sgt. Do Zam in ne mawkmawk lo-in, a ci na la a, leibeel sung ah a tuhleh a no po hi. Amah, khua lam ah ciah ciangin, a leibeel mahtawh pua a, Limkhai (Zongal) khua a huan sung ah cing hi. (1954-33 kumpawl). A gah hunciang in, gah teei napi, limci khol lo-in zuaktak lo hi.\nTua hun laitak, Limkhai (Zongal) khua Tuiphum Tapidaw huh siapa Thang Tun in Leidawh-ah huanpi khat bawla, teng pah hi. Stg. Do Zam huan sung pan-in apple hiang a kipehsa pawlkhat la a, Leidawh ahuan ah a na suan khak le apple namte hoihna mun tawh kituak ahih man-in, a kung hoih in agah pha mahmah ahih man-in, alo ciing dim inin cing hi. (1958-64) kumpawl. 1965-70 kum kikal sungin innkuan nuntakna khom ding hongsuak a, khuapi lam ah tampi mah zuak theita uh hi.\nLimkhai (Zongal) khuapen, tuipi pan asan na pi 4500-5000 kiimpawl hi a, apple kung ading in niam lai hihtuak hi. Leidawh mun pen pi 6000 tungsiah a na hih man-in, hoihzaw piangzaw cih a kitheih ciangin, khuazang in Zo lam neh teng nakpi tak-in kicing a, nuntakna in kinei hi. Hih Leidawh apple nam pen, Austria gam pan a kila hi a, a min zong Golden Butter hi ci-in thei kik uh hi. Ei Zogam ah tam a gah thei pen hi a, a kung golpi khat tung pan-in tawi 300 bang a kilo ngei hi.\nSgt. Do Zam La phuah:\n(a) Pupa theih loh minthang tulsing, vangkhua tuang tut masa’nang e.\n(b) Tangbang damna, Sianmang tulsing, lambang napak, tek ta vua.\n1970 pan 1980 kum kikal sung, Limkhai le Buan gam pan-in tampitak tung thei ta ahih man-in, kipawlna (Co-operative Society) mun 2 ah kinei a, Yangon le khuapi dangte-ah kizuak sawn theita hi. Tua hi a nisim in I nuntakna, neek le dawn, silh le ten, inn le lo ading in, picin na hong piang zaw hi.\nBo Son Mang la phuah:\n(a) Pupa theih loh tulsing pian dang, na gah lun, zata’n bawm e.\n(b) Momnote’n tubang cing ding a, kum cin nuai pan, zata langlam, dawl ve cia.\nLeitung mun tuamtuam ah, apple nam pen, a tul a sim-in om kici hi. Ahih hang in, ei Zogam ah Japan apple, Kokzuku, Red delicious (Ai- wa) Jawnatan, Golden Butter (Leidawh) a kici te, a lei deihna mun ah kisin kawikawi ahih manin, sepna tawh a kithei toto ahi hi. Lokho zum lam pan in, siate in zong, a cindan, a kepdan, zatui kapdan, hormone piakdan, eek-lei piakdan-te hong hilh uh ahih man-in, a limcit theihtheih nading, a cidam theihtheih nadingte kithei semsem ta hi.\nHih apple namte tamgam lam, lei nelna leinomna munte ah hoih thei a, kumsim, June 20 kim pawl in, tung thei tawntung hi. Anpal nam khat suak a, man pha mahmah ahih man-in manlang tak-in kizuak thei hi.\nLophei Kam Nang Apple\nHih apple-te pen, a san hoih mahmah nam khat hi a, manpha ahih man-in, a kizuak thei pawl suak hi. Tu laitak in, hih namte cin ding kihanciam ciat hi. A kicingsa a kideih lote at tan kik in, hih namtawh kipeh kikkik hi. Lo neipa khat tungah, a lawm khat in, “ Nang bang nam ciing na hiam?” ci-in adot leh “ Ken kumsim aki laihlaihte ka ciing hi.” ci-in na dawng a, nuihna in nei uh hi.\nKa Zi’ Hanciamna\nKa zi, Nu Hau Vung in, 1980 kum in “Ka pasal in pension hong lak ciang in, kikhom khol lo ding ihih ciang in” ci-in apple lo khat zuan hi, 1990 kum-in kumcing pension kalak tawh kituak lian-in, apple kitung thei takpi hi. Kei service pension le political pension nam 2 te sangin min ka phat hi. Apple hangin, neek le dawn, silh le ten, inn le lo hong neisak ahih man-in, Tedim Lawibual ka inn Ba/3 pen apple min ahi Ai-Wa ka tamsak uh hi.\nKumpi tung pan Sum Leitawi Ki Ngah\nGalkap kumpite tha hong piakna hangin, apple hanciam nuam peuhmahte acre 2 pan 5 dong bang bawlzawh nang-in, sum tam pipi hong kileitawisak thei ahih man-in, tangpi tangtate ki lungdam ciat hi.\nApple Tui (Wine) le Jam zong Kibawl\nApple a pum a izuak ciang-in, khat veivei haksatna kituak thei ahih man-in, a hunhun in, a munmun ah, siate in training hong pia uh a, apple pumpan a tui (wine), Jam (Jelly) le adang neek theih a namnam in kipiangsak theita hi. Tuhun ciang-in apple tui pen sum suak zo ding in, ki zuak theita hi. Zu min pua lo buang ding in, a kuamapeuh in dawn theita uh hi. A bawl dan pen, a siam sate tungpan ahi zong in, lokho zum pan ahi zong in, kisin thei hi.\nApple Ciina Mun Sepna tawh Kithei\n1) Tuipi pan a sanna pi 6000 le atungsiah munte mah hoih hi. (Vuuk kiat theih na).\n2) Huih theuna, mual neu le mual neu kikal, mun kuamthuk komsung ah khanto zaw hi.\n3) Zingsang ni suak baih nitak nitum baihna mun deih hi.\n4) Gammang tuupi lak tawh kinai, leinelna deihhi.\n5) Lothak I lak ciangin, gamtaak mah deih hi.\nApple Gah sunga Om Datte\nApple gah minsa 100 gms kici phel khat sungah:\n1. Calcium – 10 mgm.\n2. Phosphorus – 14”\n3. Iron – 10”\n4. Vit. A. – 40 I.U.\n5. Vit. E le Vit B complex\ntawmtawm om hi.\nHih anuai-a natnate damsak hi.\n1. Sitawm/ thazawm\n2. Sung khak\n4. Gilpi um-na\n7. Sikhang natna\n8. Guh na/ tangna\n9. Buk khuh\n11. Mit thazaw\n12. Ha hoihlo\nHih a tunga natnate damask/nop tuam zawk nading-in, a pum-in ahi zong in, a tui-in ahi zong in, akhom khat mah, nipi 3 pan kha khat a tawmpen-in zat kul hi.\nA diakdiakin sitawm, numei nin pai gina theilo pawlte ading in hoih diak hi. Gilpina, sungnuamblote apple I nek ciang in ann zansak ahih man-in, I pumpi le I lungsim nuamsak hi.\nApple gahte pen, tu hun ciangin, lungno nek theihloh nading, a muat baih loh nading in, gu anei zatui nam tuamtuam kikap ahih man-in, inek ma-in limtak silsiang a nulsiang ding kisam hi. Gil kial laitak in zong tampi nek hoihkhol lo hi. An nek khit ciang in, zatui zatdan a nek ding hoihpen hi.\nLeisung pan in ngun le kham hong gah/hong piang hi, a kicih mah bang-in gam hoih, mun hoih a neite in ciinding hanciam huai hi.\nKung tampi pi ciin sangin, eima zawh khopzah ding khat ciing a, a limci I suahsak ding thupi zaw hi.\nPuak nading olna, mawtaw lampi tawh kinai, mun kician omna munte ah cin hoih hi.\nSinggah huan le gankhawina pan hauhnate kuamah in hong englo a kumpite’n zong hong pakta hi.\nSumbawl dangdangte sangin, sing gah huan ah I om ciang I lung hong nuamsak in ikhan zong hong sausak hi.\nGam hoih gam pha a neite aading in gamdang khawng a mite innteng ding a ipai sang in, I gam I puah ding ut huai zaw hi\nHanciam lehang, I thaman Pasian in hongpia ding hi. Lai Siangtho in zong na nasep-nate hang in lungdam in nane ding uh hi, hong ci hi.\nKawlte paunak pian khat ah, “hanciam leng, pasian kisuak thei hi,” na ciliang hi. Pasian I suak kei zong in, I nuntakna nuam zaw ding cih kimu thei hi.\nA lei lamte hi lo-in a zuaklamte I hih zawk ding ut huai hanciam huai zaw hi.\nTanglai ipu ipa te in zong, I nuntakna a nop zawk nading le mi aa bek I deih gawhloh nang-in hih bang in la na phuak uh hi.\n(a) Gal-ah taang pha e, a kua teng hiam aw, tukawl tawi zo leeng, ei ma taang hi e.\n(b) Gal-ah sia ta e, a kua sial hiam aw, ei mah khawi zo leeng, ei ma sial hi e.\nHang Za Nang (Tedim BEHS No. 1 Sangpi, Golden Jubilee Magazine)\nPrevious: Rev. Dr. Kam Khaw Thang Tangthu\nNext: Tedim kampau Zomite sungah Tumging leh la tawh madawkte ~ Rev. Go Za Nang\nSiamsin Makai ngeikhat hihna tawh ~ Kam Suan Mung


url: =Kiteen kum tamsemsem ki ning semsem ~ Job Cinpi :: ZOMI DAILY\nposted on 28 October 2018 at 9:03 pm Lomkholna: JobCinpi, News\nKiten kum tam semsem ngaih mel hoih semsem cih ding hi napi nupa kaal sungah kiten kum tam semsem ki-ning semsem cih ding tawh a kibang nupa pawlkhat om thei uh hi. kiten ma ahi a, kiten khit a sawt nai lo hun lai-in khat le khat kikoih kilawn khak bek zong khuasik mul tho pah vangvang liang thei hi. Khut le khut a kizut kha bek nangawn zong ihmu thei lo liangin zan thapai-in kingaihsun hi.\nKiten kum hong tam semsem a, mel le sate, pumpi etlawmnate hong kikhel ciangin nupa kaal kizopna zong hong kikhel ta hi. Khat le khat khut kilet ding zong baih nawn lo hi. Khut kilen a kizut ding, khat le khat kilawn khak ding cih pen ei le ei a kilawng bang lel ta a, cithak khuat zahin zong a nop nawn loh hun, lunggulhna a om nawn loh hun om ta ding hi. Gen cim thei lo, zak cim thei lo cih hunte a bei hong bang ta ding hi.\nTua bang hun a tung phial zongin, innkuan sung nupa kaal sung a nop theih nadingin nupa tampite in tua bang hunte na nawk suak zo uh hi. Lungkiatna a om hangin lungnopna thalawpna tawh khek thei uh hi. Tua thusim bang a hiam?\nNidang bangin a pumpi a etlawm nawn loin, a meivunte vuai ta a, a etlawm mahmah a khut a khet iplah nading om nawn lo hi. Ahi zongin nasepna pan gim mahmahin inn ka ciah ciangin ka tawlngakna mun a nuam pen a phei tung ahi hi.\nNidang lai bangin a pumpi tungah a namtui tuamtuamte a nam nawn loh hangin ka nek dinga hong bawlsak meh gimnamte namtui sa-in ka nam den hi.\nItna thu kamkhumtakin hong gengen loh hangin, no nuta ading hong cih den pen ka lungkim mahmah hi.\nNidang bangin sep le bawl a zawh nawn loh hangin kei ka dam lai teng nek ding dawn ding kong lungkhamsak kei ding hi, cih kammal sangin ka lungmuan zawkna dang om tuan lo hi.\nKhuamuhnate hoih nawn loin samzangte in thu gen ta mah leh aw ling keuhkeuh sa mahin, “U aw,” hong cihcih lai mah zaknop kasa pen hi.\nDam lo kisa-in kamvak bakin om napi sinkham kei in, na kiangah kei om den ing, hong cih mah ka lungmuanna hi pen hi.\nA tute kem dingin zong tha nei nawn lo napi, kim le pam ah nungak tangvak kithuahte a muh ciangin, ei hun lai -in ci-in tu ma kum sawmnga val lai a thu pawlkhat tawh hong noh kik zel sangin ka lungsim a nosuahsak zaw om tuan lo hi.\nKining cih pen a omsa nam khat bekbek a zangte ahi uh hi. Thaksuaksak ding tampi om cih a phawkte in midangte muh nai loh nangawn tawh a nupa kaal kizopna uh thaksuaksak uh hi. Nupa kaal kizopna pen a thaksuak den ding hi a, lungsim thongkiatna ahi kei hi. Job Cinpi (Zomi Laisim Nuamte)\nPrevious: Mipil pa Kammal hoihtak ciamteh\nNext: Dahna/ Sihkohna Post ciang ~ Thang Van Lian


url: =Malaysia :: Page 155 :: ZOMI DAILY\nposted on 30 January 2015 at 8:47 am UTC+9:30 Lomkholna: Hauthang, Malaysia, News, Zomi, Zomi Nam Ni\nA (67) Kumcin Zomi Nam Ni Malaysia ah bawl nading thu! Hong tung ding Zomi Nam Ni gam tuamtuam om Zomi te omna mun khempeuh ah kibawl ding ahih mah bang in Malaysia om Zomi te in zong thupi tak in …\nContinue Reading about A 67th Zomi Nam Ni nithum sung bawlding →\nposted on 28 January 2015 at 9:11 am UTC+9:30 Lomkholna: Malaysia, News, Sport, ZAM, Zomi\nZomi Cup 2015 Group Standing & Road Map December 1 ni sun nai 1pm in ZAM Hall ah Zomi Cup 2015 kihel ding khua kipawlna makaite tawh ki muhkhopna ki nei hi. December 8 ni 1pm in Meeting ki neikik …\nContinue Reading about Zomi Cup 2015 Group Standing & Road Map →\nposted on 27 January 2015 at 4:19 am UTC+9:30 Lomkholna: Malaysia, News, Zomi, Zomi Nam Ni\nZomi Nam Ni mapan khopding sapna Atung a thu tawh kizui-in, Zomi Nam Ni picing takin bawlnuam ihhih manin Malaysia gamsung aom Zomi akici khempeuh nong kihel nading un zahtakna lianpi tawh kongsam …\nContinue Reading about Zomi Nam Ni mapan khopding sapna →\nposted on 26 January 2015 at 9:31 pm UTC+9:30 Lomkholna: Malaysia, News, ZAM\nMihing tawh sumbawlte tungpan mi 17 honkhia Malaysia, George Town, Palik uliante in a beisa a thupiang tualthahna thu akan laitak un upmawhlohpi in Kulim Kedah a kicihna mun ah Kawlgam pan leilam zui …\nContinue Reading about Mihing tawh sumbawlte tungpan mi 17 honkhia →\nposted on 26 January 2015 at 9:28 pm UTC+9:30 Lomkholna: Malaysia, News, ZAM, Zomi\nGamdang mite ading akibawl Kad Perjasa (Privilege Card) Immigration te’n sanglo Immigration Department Enforcement in “Privilege Card” a kici Company khat in kumpi phalna omlo a Malaysia gamsung lut …\nContinue Reading about Gamdang mite ading akibawl Kad Perjasa (Privilege Card) Immigration te’n sanglo →\nposted on 26 January 2015 at 9:01 pm UTC+9:30 Lomkholna: Malaysia, News, Sawltak, Tech, World\nMalaysia Airlines te website ki Hack Lizard Squad Hackters te'n Malaysia Airlines te website pen tuni zingsanlam in Hack sak uhhi. Kumpi thunei te genkhiatna ah ISIS kici Islamic State of Iraq and …\nContinue Reading about Malaysia Airlines te website ki Hack →\nposted on 17 January 2015 at 12:20 pm UTC+9:30 Lomkholna: Malaysia, News, Refugee\nMalaysia kumpi thunei te'n Refugee te honghua mahmahta Malaysia kumpi zumpi omna ahi Putrajaya panin thunei te'n United Nations Refugee Agency te kiangah na gambel mite uh mundang ah hemkhia mengmeng …\nContinue Reading about Malaysia kumpi thunei te’n Refugee te honghua mahmahta →\nposted on 15 January 2015 at 10:03 am UTC+9:30 Lomkholna: Health, Malaysia, News, Zomi\nFree Cidamna velcianna (Checkup) omding KL Adventist Pawlpi te vaihawm siamna tawh hongtungding 18 January 2015 ni ciangin ZAM Hall ah Zomi gambeel te cidamna lamsang velcianna Free Checkup kinei …\nContinue Reading about Free Cidamna velcianna (Checkup) omding →\nposted on 12 January 2015 at 3:04 pm UTC+9:30 Lomkholna: Malaysia, News, Sawltak


url: =Amelia Top in Black | BAUKJEN CA\nHome / Sale / Sale Tops & Tees / Amelia Top\nCA$51.00 CA$115.00 CA$51.00 CA$34.00 - CA$51.00\n1+ CA$51.00 56%\nhttps://www.baukjen.com/ca/baukjen-sale/tops-sale/amelia-top-caviar-black.htm TP893-BLK-10 Amelia Top https://d2qwzu24wcp0pu.cloudfront.net/isabellaoliver/product/65a64c9a.TP893-BLK-14_1.jpg/115x160.clip.TP893-BLK-14_1.jpg 51.00 CAD 115.00 InStock Sale/Sale Tops & Tees Sale/Sale for $97 & Under Sale Beautifully designed Amelia Top in [colour]. Shop the latest Baukjen womenswear collection now for stylish and flattering, effortless everyday looks. TP893 5 11 https://d23x084dcxncv3.cloudfront.net/isabellaoliver/product/77625b95.TP893-BLK-14_3.jpg/115x160.clip.TP893-BLK-14_3.jpg


url: =Rohingya Om Ngawl Ci ~ Thu Tatuam (Siyin News)\nRohingya Om Ngawl Ci\nMonday, June 13, 2016 Kawl Ngam Thu 2 comments\nPakhokku khua ah, kawl phonggyi-te lampuina taw Rohingya kici min sia Kawlngam sung om ngawl ci'n lungphona khat June 13,2016 ni in nei uh hi.\nMihing tul khat bangh pha aa, Kumhpi thak in amate vaipuak nei bangh in asep tu ngetna ci hi.\nIBU RUSDIANA June 14, 2016 at 3:21 PM\nUnknown June 18, 2016 at 8:05 AM


url: =KHITUI GOSPEL(Tears Gospel) in kum (22) sung Nasepna. - Laibu Saal\nHome > Taangthu > KHITUI GOSPEL(Tears Gospel) in kum (22) sung Nasepna.\nKHITUI GOSPEL(Tears Gospel) in kum (22) sung Nasepna.\nLUNGDAM KOHNA LEH REPORT PIAKNA\nKhitui Gospel Nasepna (Tears Gospel Ministries) tha nong pia a hong panpihte tungah lungdam kohna leh nasepna zaksak lai kong khak uh hi. Khitui Gospel Nasepna a tomkim thei penin hong bawl ungh. Nasepna tangpi theih nading ciang bek hi a, a kicing hi lo hi. Pulak ding thu tampi om lai hi.\nKHITUI GOSPEL CRUSADE NASEPNA\n1990 kum pan 2012 kum dong kum 22 sungah Khitui Gospel Crusade tungtawnin Pasian inZomite a piak thupha hamphatna te:\n1. Lawki innte kiphiatin Christian hong suak uh hi.\n2. Mi tampitakin pianthakna gupna ngah uh hi.\n3. Misi tho kikin dawivei a hai ten damna pilna ngah kik uh a, Khut leh khe zawte in damna a ngah banah cina tampitakin damna ngah uh hi.\n4. Khamtheih guihtheih a zongsang a si ding khangno tampitak kikhel hi. Tu in Nu leh Pa’ lungmuanna suak uh a, Degree sangpipi a neite suak ta uh hi.\n5. Lungsimneu a tualniam mi tampitakin Gupna bukim a zak ciangin hanciamin mi hau suak uh hi. Leitung gam tuamtuam ah om ta uh hi.\n6. Pawlpi kibat loh manin biakna a pia khawm thei lo Zomite in Kha Siangtho a ngah uh ciangin pawlpi kideidanna bei-in biakna pia khawm thei ta uh hi. A nung ciangin makaite nangawn hong kipawl thei uh a, GZA hong piang khia hi.\n7. 1990 kimin Zomi Siavuan sin khangno tawm mahmah (omlo phial) a tu in a sinlai leh a sem khin khangno zato siavuan tampi ih nei ta hi. Zogam khanlawhna gah ahi hi.\n8. Gamtat hoih ding leh Nu leh Pa Siate zahtak ding thu kinak gen mahmah ahih manin Nu leh Pa zahtakna leh Pawlpi Sia/ Sangsiate zahtakna hong khang a, tep leh muam zongsatna hoih lote panin mi tampi kikhel hi. Pasian nasemte sungah Kunza,zatep,tuibuk, Khaini, Sadah cihte a zang Pastor tawm mahmah ta hi.\nKHITUI GOSPEL LAILAM NASEPNA (khituigospel@gmail.com)\nHauhna leh Khansauna Thusim tungtawnin Zomi mimal, innkuan leh pawlpi tampi kipuahpha ciat uh a, India Lamka University ah III Year ten subject khatin sin uh hi. Paite pau leh Gangte pau in kilekkhia khin hi. Zomite adingin Lai Siangtho zom a laibu kideih pen khat suak hi.\nMi tampi in pianthak lawh uh a, tek leh mo kilemna piangin Nu leh Pa zahtakna khangsak hi. Kawlgam panin nihvei kibawl kik khin ta a, 2013 kum sungin a thum veina kibawl ding hi.\nKHITUI GOSPEL WEBSITE NASEPNA (www.tearsgospel.com)\nKhitui Gospel Nasepna tuamtuam pawlkhat kikoih a, Khitui Gospel Missionary hong vaksak ding sponsor a kitam ngah na penpen hong suak hi. Hih Khitui Gospel website a etna hangin Khitui Gospel Mission nasepna tawh hong kizom kipawlna tuamtuam leh mimal tam hi.\nA sung a om thu leh la, lim leh video te tungtawnin mi tampi in Topa sungah tha thak lakna nei thei uh hi. Gam sung gam pua a om naseppih khempeuh tawh hong kinaisak tawntung nasepna khat ahi hi. Hih website tungtawnin mi tampi in a haksatna uh hong pulak uh a, Khitui Gospel Team in thu ngetna kineihsak zel hi. Hih thungetna Topa in hong dawng ahih manin a lawhcinna uh teci hong pang kik mi tampitak om hi.\nKHITUI GOSPEL VIDEO NASEPNA\nKhitui Gospel Video Nasepna panin\n1.NGAIH ANGLAI AH\n2.NGAIH ANGLAI MAH\n4.SIAN ANGLAI AH\n5.ZOTAWI LIANU leh Crusade Sermon DVD tuamtuam kihawm khia a, mi tampitakin kikhelna a ngah lawh banah minam itna leh pau leh ham itna hong khang hi. A mangthang kuankuan ih ngeina lui pawlkhatte leh ih ngeina la aw hoih mahmahte hong lakin hong kepsak a, khang sawn ten a aw za in a lim mu ding uh a, ciing kik thei ding uh hi. Tu hun sangin hong khanglai ding ih tu ih tate hun ah thupi semsem lai ding hi. Kawlgam leh India gam a om Zomite paukaih kibat lohna tampite hong gawm tuah a, Zomite adingin pautangpi khat hong piangsak toto ta hi. Minam dangte lakah zong minam picing khat ih hih lam hong tangko sak ahi hi.\nHih DVD zuakna sum pan ahi zongin DVD sung a mission nasepnate a muhna tungtawn uh ahi zongin Khitui Gospel Mission nasepna ah mi tampi hong kihel a, khamangthang tampi kimat lawh hi.\nKHITUI GOSPEL AUDIO NASEPNA\n1. NUNTAK KIKNA\n2.LAINATNA AW cihte banah Sermon audio tuamtuam kihawmkhia a,mi tampitak ii kikhelna thalakna suak hi.\n1. EN VEN KA TEN NANG GAM NUAM,\n2. INNKUAN LA, (Ngaih mel lah hoih semsem)\n3. ITNA SISAN LUANG IN cihte biakpiakna la suak hi. TOPA HUN TAWMNO cih late a kipan video late zong Zomite lakam kepna leh tangla aw hoihte kepna, ngeina kepna suak hi. Khitui Gospel Studio zong kinei ta a, thu leh la tampi hong suak khia lai ding hi.\nKHITUI GOSPEL MISSION NASEPNA\n2002 kum panin Zogam khanglam Kanpalet ah Mission nasepna kipan Topa Pasian in a\nlawhcinna tampi hong pia hi. 2012 kum ciang kum 10 sungin missionary 53 kipaisak khin a, amau nasepna tungtawnin Khristian hong suak thak 650 pha ta hi.\n1. Missionary kum 10 sungin a kuankhia ngei khempeuh gawm Missionary 53\n2. Khamangthang kiman khia zah 650\n3. Nikten puansilh piakkhiat zah silh 3300\n4. Puankhui set 3\n5. Khutbulhnai 60val\n6. Zopuanbupi 2\n7. Vanleng bel khapkua 1\n8. Meivakpi 3\n9. Ei huhna tawh biakinn kilam 4\n10. Portable EDVD Player 1 leh Inverter 1\n11. Ngonglong khua leh Kanchaung khua kikal lampi tai 7 motor cycle lampi in bawlsak\n12. Pakon khua biak inn lamsak\n13. Pakon khua zangbup tuinek ding pia\n14. Sai‐i‐nu khua biak inn sikkang teng a vek in sik\n15. Khidaw khua leh Zalongpan khua biakinn lamna ding huh\n16. Zusakial huhna antang vekpi gawm ip 325\n17. Vaimin ci innkhat ciang pi 4ta inn 300val huh\n18. Pakon ah Missionary te om nading inn khat lam\n19. Sum tangin Missionary kha sum a kipan beina tuamtuam Ks. 109,000,000 (Tengh tul leh teng 90)\nKHITUI GOSPEL MABAN NGIMNATE\n1. Nasepna ministry omsa khempeuh lawhcing takin sepsuak zawh nading.\n2. Zogam Kawlgam leh Leimong dongah Lungdamna thu tangko ding.\n3. Khitui Gospel Mission sang (Mission School) neih zawh nading.\n4. Khitui Gospel tagah kepna neih zawh nading.\n5. Khitui Gospel zato neih zawh nading.\nKhitui Gospel in Kum 22 sung Nasepna\nBiakna Pawlpi Kipawlna Taangthu\nItem Reviewed: KHITUI GOSPEL(Tears Gospel) in kum (22) sung Nasepna. Description: Rating: 5 Reviewed By: Cinpu Zomi


url: =Yangon hawhna (Nov 23-December 3, 2017) ~ Dr. Ngul Khan Pau :: ZOMI DAILY\nposted on 14 December 2017 at 10:01 am Lomkholna: News, Ngulkhanpau, Zomi\nTutung Yangon ah Dimnu tawh Sia Zambawi leh Caleb Overstreet-te makaihna tawh Marriage Enrichment zang dingin ka zin thei uh hi. Nov. 24 ni-in Siapi Enno tawh innkuan leh nupa thu tawh kisai amuhzia limtakin ka kiho thei uh hi. Ama ngaihsutna kikuppih thei ka hih manun nuamsa mahmah ung.\nNov 25 Nitak lam (2:00-4:00) Zomi Lungdam Kohna Yangon GZA makaihna tawh hun kizang thei hi. Thungenna ah “Kua-te koi-ah om hiam?” (Luke 17: 11-19) cih ka gen hi. Tua zawh in Grace Assembly Church ah (5:00-8:00) Dr. David Suum makaihna ah “Nupa kal” thugenna hun nih kinei thei hi.\nNov 26 (8:00-10:00) Zing kikhop Upper Room New Life Sia Tual Hau Khup sia sepna ah “How to be great in God’s sight?” (Luke 1:13-17) sung siksanin ka gen hi. Kikhop zawh phet in Naypyidaw dong Sia Tual Hau Khupte mawtaw tawh paisuak ung. Marriage Enrichment retreat ah ko nupa tawh nupa kop 12 pha ung. Mikang pau in Dimnu tawh ni nih sung thusinna ka pia uh hi. Nuam kisa ciat, nupa a suakta takin kikhawl nuikhawm kimu ahih manin kilungdam mahmah hi.\nNov 29 ni-in Yangon ah kiciah kik a, tua nitak Sia Thang Khan Khente innkuan tawh nitak ann ka ne khawm uh hi. Nov 30 ni-in Pu Khoi Lam Thang tawh kimu, nitak ann zong ka ne khawm uh hi.\nDecember 1-3 Siyin Region Baptist MC hong pai thei teng 33 leh YSBC siate tawh mi 42 khawngin thusinna “Makaihna leh Muhkholhna” cih a ni masa sung kipia thei hi. Dec 2 ni-in Kumpi Saul leh David makaihzia kibatna leh kilamdanna, Tuhun makaite kisapte, makaihzia kitelsiam ding kisapna, cih thute tawh thusinna kinei hi. December 3 zing Men & Women leh MC tawh kikhopna kinei a, “Joseph Nuntakna” panin sin ding (Mat 1:18-25) ka gen hi.\nKawlgam Khangto mahmah ahih manin Yangon khuapi sung mawtaw thak tawh kidim hi. Pasian nasemte’n zong amau mawtaw ciat a neih uh ka muh ciangin ka lungkim mahmah hi. 2003 kum a Yangon ka pai masak leh tuhun kilamdanzia pen a sawt loin Thailand sangin khangtozaw ding cih kimu hi. Singapore shopping mall hoih penpen a kigente Yangon ah tua bang tektek om khin zo hi. Gamdang van leh kizepna deih bangin kingah khin hi.\nTulaitak i kisap: Company hoih pipi hong lut a, Mikang pau siamte’n $ 2000 bang kha khat ngah uh hi. Yangon ah US $ 2000 khasum ne leng, gamdang pai ding kingaihsun nawn lo ding hi. Gamdangah tuazah kiim khawng mah a tamzaw in tulaitak i khasum hi kha ding ahih manin Kawlgam ah inn mun, gam lei zote’n hanciam ding hi. A sawt loin “The Five Asian Tigers” (Malaysia, China, Japan, Korea, Singapore) ah lut dingin kigen khin zo hi. J.M. Ngul Khan Pau\nPrevious: Yangon, Thingangyun aom puanbawlna setzung khat meikang, Kyat Thein 7000 kangtum\nNext: A poi thei thu ~ Tdkhen


url: =Kawlgam kumpi masapen Sao Shwe Thaik tanu Sao Hay Mar Thaik tawh holimna :: ZOMI DAILY\nposted on 18 June 2018 at 9:58 pm Lomkholna: BobTuangpi, Interview, News\nKawlgam suahtakna ngah zawh 1948 kum khit (Union of Burma) kumpi sem masa penpen Pu Sao Shwe Thaik (The first President of Union of Burma/Head of the State) tanu Pi Sao Hay Mar Thaik tawh holimnakha dihdih ka hih manin, tuma kum tampi hunte ah ngaihsutnate kilehkik dandanin thu tampi hong ngaihsunsak kik hi.\nPi Sao Hay Mar Thaik in ama neulai thute leh 1962 kum Kawlgam mipi deihna tawh ki-ukna (Democracy ki-ukna) pan galkap ki-ukna ah mimal khat huaihamna leh gambup thuneihna abuluh Gen. Ne Win makaih galkap ngongtatte’ thu vuicingtak awling keuhkeuh kawm leh lungzuan khuangaihhuai maipuak tawh atute tungah alenlai hunte agen “Pi”khat bangin lungsim sungkhia aa hun beisa gamvaite hong luikhia hiathiat hi.\nPi Sao Hay Mar Thaik in hong genna ah amah pen tulaitak gambup thudotpinu (State Counsellor/Aung San Suu Kyi) tawh kikhangual (kha-5 amah uzaw) ban ah Yangon methodist sangah kahkhawm ahihna uh aneulai hunte hong gen beh hi.\nPi bel tu’n kum (73) bang phataphial ahih hangin alungsim navaak mahmah ban ah nisim thuciaptehna (Diary) nei denin ama’ nisim nuntakna leh Kawlgam gamthu ah thupi asak khangsawnte’ theihhuai athuciaptehna bu zong ong ensak ngiat mawk hi. Thuciamteh tiuteu mawk ahih manin tuni dong mah pausetset hak kingkeng lai mawk hi.\nPi in ka bilgei hong gen khiankhian khat ah bel 1962 kum gambup ukna teng Gen. Ne Win leh anungzui galkapte in alaak khit uh amau’innkuan sung ah dahna leh lamet beina khimkhua aziinnate tudong lungsimtawng pan athuaknate khawltheilo liang ding zahin hong susut nuam phial hi. Tua hunin (1962) apa Kawlgam kumpipa Pu Sao Shwe Thaik pen galkapte in atun abanna kitheilo ding aselcipna leh asawtlo hun teh asihna thute azakna naupangno numei khat in athuaknate aw ling kawmin hong luikhia hi.\nAzahtakhuai Pi’ thugente ka ngaih kawmkawmin thu ka theihnop honkhat mah hunpha ngahlaitak aambawlin ka dong samsam zel hi. Tua ka dotnate tawh kizui-in ama’n hong dawnkikna ah tulaitak Yangon khualaizang Yangon University Avenue Street ah amau’innkuan neihsa innpi leh huangpi galkap thuneite in thumanlo alaaksakna leh Nyaungshwe khuapi, S. Shan State ah amau’innkuan ukpi innpi (ေညာင္ေရႊေဟာ္နန္း) tudong thunei kumpite in thumanlo akhakcipna thute mittui mualtuang kilhkelh kawmin hong suutkhia vawt ta hi.\nTua bek hilo 1962 gambup kumpi thuneihna galkapte’khut sung atun zawh a innkuan uh haksatna dahnate ban ah tulaitak gamvai tawh hong’zomto leuleu hi. Pi in bel agenna ah amau’unau lakah amah leh asanggampa Sao Han Nyaung Wai thu hong limgen to beh hi. Tulaitak Pi in High School Teacher Pension alaak khit ban ah khua-le-tui khantohna ding, Shan State sung nunmeite’ nuntak khuasakzia lapsang nading ngimna ahi Shan State Women Development Organization ah makai aseplaitak zong hi.\nPi pen Taunggyi ah atamzaw om-in anaupa Sao Han Nyaung Wai bel Canada gammi suakin Kawlgam kilemna lam ah amapangpi/leikhamangpi ahihna tawh hong zomto hi. 2010 kum pan hong kah thak kumpi Thein Sein makaih vaihawm gambup kilemna vaihawmna phualpi (Myanmar Peace Center)hun sung teng diak bang mualmi thautawite leh kumpite kihosimun “Pi” bang azahtakhuai lengla-in anasap zelna uh ong imkhia hi.\nTua ban ah khuisa kawm hiaihiai-in zahtak “Pi” in hong gen behna ah tulaitak NLD kumpi kah zawh amah bang mualmi thautawi makaite leh kumpi kimuhkhopna hunthupite ah kiphawkkha nawn hetloh ahihna hong pulak khuankhuan suak vet hi. MPC hun lai bel hong kiphawk zel sam naven tu’n NRPC hun (National Reconciliation and Peace Centre) teh hong ki napniit nawn kei zawsop e! ci hiat bek hi.\nMyanmar suahtakna ding Miualtung mite leh zanggam Kawlmite kibelpawlna hun mapekin amau pen Shan ukpi nam hi uh aa, Myanmar gam suahtakna ngahzawh 1948 khit in zong amau Sao Shwe Thaik leh Shan ukpite Kawlgam mipi ki-ukna (Parliament Democracy hun 1948-1958) dong gambup innpi ah kiteel kullo-in gamvaihawm Innpi pawlpi ah kihelthei (Gtna :England Parliament ah House of Lords member dante) ahi uhhi.\nTua ban ah tulaitak Pi Sao Hay Mar Thaik in na asak simsim bel galkap puansuah kumpi Thein Sein hun nangawn suaktatak Kawlgam hong hawh hiathiat lel asanggampa Pu Sao Han Nyaung Wai abeisa hunkhat pan tuni ciang gamsung hong hawh theih nawn loh nading tulaitak kumpi in akhaktanna thute zong hacip kawmin hong suutto giap ekh hi.\nTualaitak ka gei vuah ka kihona uh hong zakha Shan party makai khat in nui kawm hiuhiausa-in Gen. Aung San in apa sam/pawlzot-in atanu in hawlkhia hi (1947 Panglong Thukimna ding Aung San in Ukpi Sao Shwe Thaik na zawnin atanu Aung San Suu Kyi in atapa Sao Han Nyaung Wai hawlkhia) cih kongzing ciamnuih Shan gam ah thang peuh mah e! hong cikiau se hi.\nBangbang hita leh leitung danin ukpi nam/kumpi nam ((Royal Family Member) khat ahi Pi Sao Hay Mar Thaik tawh hunpha ka ngah manin ama hong pulaak thu-le-late kei’ading manpha sa leh lametloh hun manpha hangin aangtang mahmah ing. Bob Tuangpi\nPrevious: University kahdingte Major telzia leh Major teldanding\nNext: Leitungah Israel te laisim hat pen


url: =Naupang kum 5 aphapan khat innsangdawn pan kia in silo, liamgawp :: ZOMI DAILY\nposted on 14 October 2017 at 11:09 am UTC+9:30 Lomkholna: Malaysia, News, Sawltak, World\nNaupang kum 5 aphapan khat inndawl 5 Floor pan kia in silo, liamgawp\nMalaysia, Penang State sung aom Flat khatpan in naupangno kum 5 aphapan khat kiasuk in asihloh hangin liamngawh mahmah cih NST pan kiza hi. Penang, George Town, Relau sung aom Flat khatah zanni Friday sunlam in thupiang ahihi.\nAkiatna pen inndawl 5 Floor panin akiasuk hi a, asihloh hangin alu liamgawp ahih manin Serious Condition kici hi.\nHih naupangno pen amau omna Apartment inndei sungah naupang saikeel Bicycle khattawh akimawlmawl hiding in ki ummawh hi. Sunlam 1:30pm hunpawl in akiasuk kici a, akiatkhit cianginzong akiatna tawlet “Window” ah akimawlna Bicycle pen kikhai lenglang laihi.\nHih thubuai Incident aom ciangin Police te amanlang in Emergency Call kizasakpah a, ahi zongin Police te aphual atun ciangin naupangno pen Penang Hospital ah kipuakkhinta hi.\nNortheast district deputy police chief Supt Izwan Abd Karim in agenkhiatna ah naupangno pen inndawl 5 Floor panin akiatsukna hangin aluguh “Skull” khaangkham in, anakguh tezong tampi kitan cihi. Agilsung Stomach ahzong asunglam panin siluang om, Internal bleeding om cihi.\nHih naupangno pen anu in innah khatguak anutsiat ci a, anutsiat laitak in a ihmusa in anutsiat cihi. A sanggam tekhat Sungai Ara ah mukhu “Kindergarten” akah hi a, tua adawnding in anu apaikhia ahihi.\nAnu in agenkhiatna ah atapa pen aommawh mahmah Hyperactive Child khat cihi. Akimawlna Bicycle pen innpualam Window gei ah akikhai hi a, a ihmutna panin athawh ciangin tua Bicycle laksawm hiding cihi. Bicycle lading in Window ah akahtoh ciangin akiasuk hiding in ki ummawh hi.\nAnu in hih atapa tuahsiatna pen keimahmah ii gitnatloh, kiciatlohna hangin apiang hi ci’n genkhia hi.\nHih Apartment ah Security Guard asem Napal gammi khatin agenna ah hih naupang pen akiatsuk, leilak atuk ciangin akam panin cilphuan kaai in, abil langnih paninzong sisan luangkhia cihi. Tuaciang in amukha Onlookers lakpan khatin Ambulance sapsak in zato akipuakpah ahihi. Hih thuthang tungtawn in naupangno te khatguak inn ah nutsiatkhak hetlohding hongphawksak phapha hi. Sawltak #zomidaily\nPrevious: Mihing tawh akibang ganhing lamdang tawh kisai palik te pulakna\nNext: Mithak ~ JK Kam


url: =Zomi Idol leh akhiatna ~ Sia Do Khup :: ZOMI DAILY\nposted on 28 August 2019 at 6:56 pm Lomkholna: Dokhup, News, Zomi\n“……….ahih hangin Topa in a lungsim en hi,” a ci hi.” 1 SAMUEL MASA 16:7 TDB Pau khat peuhpeuh amal awsuah a kibat hangin a zang minamte zui-in a khiatna kibang lo hi.\n1. Teizangpau a “thu” cihna leh Korea pau a “20” cihna pen numeite zahmawh lam cihna hipah lo a, Kalapau a ek cih pen dailenbuk lam genna hipah lo hi.\n2. Lai Siangtho sunga idol kigente pen a min bek hiloin a milim a omin bia uh ahih manin Pasian heh ahizaw tam ci ing.\n3. Kawlpau a Phaza pen Buddhist ta dingin Gawdama(Gotama) hi a, Christian ta dingin Jehova Pasian hi. A kammal kibang hi.\nMipil pau namtampi a theite adingin Idol pen khiatna tampi om kha ding a, ko laisiamlote adingin “Zomi Idol” cih khiatna pen “Zomi lasiam kidemna” ahih manin lungsim a en Pasian in hong mawksak lo dingin ka um hi. (Kei mimal ngaihsutna hi ei lawmte, ngaihsut dan a kibat kei leh ong telsiam vou maw.) Sia Do Khup\n“Idol” cih kammal ~ Thein Khai\n‘Idol’ cih kammal zatna hang in Pasian mindai na leh Pasian tawh kigamlat zawkna tu ciang ciang kei mimal in munai het lo hi ing. Pasian i upna a kilatkhiatna pen a gah tawh ki en hi i cih mah bang in tuciangciang hih i ZOMI IDOL hang in mi te pukna le siatna piang lozaw bek tham loh in i minam sung ah kilapsang na lianpi hong hizaw tham hi.\nA beisa hunciang ciang ‘Idol ‘ hong ngah i u i nau te zong a mau hih theih tantan in Pasian minphatna tawh Pasian na hong sem khia uh a , mite’ etteh taak mahmah a hihna uh a nuntakna uh tawh hong lak khia zaw lai uh hi.\nI minmai ah Min le puam khatpeuh zatna hang in Pasian in hongpiak ding thupha hong khaktan giapgiap hileh mihing te i ngah ding thupha omlo phial ding hi. Pawlkhat bang ‘Idol’kammal zatna pen in upna peng(liberal) in ngaihsun liang uh a, tua bang lah hisam lo hi.I upna pi ciang kibang het lo hi. Pasian muhna thupi zaw ding hi cih kei mimal muhna hi.\nTua ahihman in hong tung ding hun le ni te ah GZI (Global Zomi Idol) le a munmun ah Zomi Idol hong kibawl ciang in dawimangpa (Satan) nasep bang in ngaihsun kha het lo in hunbeisa a i minam sung ah i ki pahtawisa mah bang in a nungta Pasian minthan nading le i minam sung ah kilapsang na hong khangsemsem zawkna ding in hanciam zaw kan lai ni ci in ki hanthawn nuam hang. Na hoihsep ding cimtak hetlo in sem ni! Thein Khai\nPrevious: Nidang lai leh tulai ~ Rev. Thang Van Lian\nNext: Idol gencianna ~ Pu Thangboi


url: =Lia Cin Khawl Nuam (kum 24) sihvuiding zaksakna :: ZOMI DAILY\nposted on 17 November 2015 at 9:35 pm Lomkholna: Dahpihna, News, Zomi\nA Pa : Aung Khin\nA Nu : Dim Khan Ciin\nSuahni : 18. 03. 1991\nSihni : 13.11. 2015\nVuini : 18.11. 2015\nA Khua : Saipimual\n10am ZAM Hall\n3. Innteek thu zaksakna : Tg Mung Sian Sut\n5. Inntek thunget sakna : Rev. Thawng Ngaih Khup (Pastor Zion UPC)\n7. Hehnep na : Rev. Thawng Ngaih Khup (Pastor Zion UPC)\n9. Hanlam zotna : …………\n10. Lei ah ap na : Rev. Thawng Ngaih Khup (Pastor Zion UPC)\nSang gamnu Nuampi (ZAM -18294) pen Tahan a teng Pa Aung Khin leh Nu Dim Khan Ciin Saipimual-buansingte’ tanu unau nih lakpan a neupen hi a, No.2.BEHS Tahan ah Tan 10 zo hi.\nLia Nuampi pen nuntak haksatna hangin Malaysia ah 04.12.2010 in hong tung hi. Hongtun a kipan Jahor Bahru ah nasep kipan pah in ,2015 March kha pan Kuala Lumpur publica sambawlna ah sem hi. 13 November,2015 zingsang 9:00am pawlin a Boss te innpiakna Dutamas condo nuai ah a sisa in kimu in palik ten a luang nala Zato napuak uh hi.\nKa it mahmah uh Lia Nuampi hong nusiat ciangin khim zingpi sung aom bangin ka cihna ding uh theilo in ka om uhhi. Zomi te kipawlna ZAM/ZSM zumpi ka koh ciangun zumkong, mangkong ah dingin ka sinkham na khempeuh uh hong dawnin zumvai khempeuh hong sepsak pah in, lungkim huai takin hanleitang ngah dongin hong sepsak, hong vaihawm sak ahih manun lungdamna lianpi ka ko phapha uhhi. Zomi zumpi a Zum nasem khempeuh Topa’n thupha hong piaksak semsem ta hen.\nFacebook >>> www.facebook.com\nPrevious: Kammal kilawm pawlkhat (azom 17 Nov 15)\nNext: Zogam leh Zomi te ading December khasung vai thupi mahmah pawlkhat


url: =· Pawidawi te Thau tawi neihsunsun ahi CNA te phualpi Victoria Camp May 19 ni in Mizoram Police te in India kumpi sawlna bang in Mawtaw 7 leh adim palik tawh nikaai nai 3 pawl in banzial uha, pawlkhat taai, liam cihbang in omban ah galvan tampi matsak uhhi. Pu Salai Kip Khaw Lian bang atotai na in muktu a alutol pan khua ul luangziahziah ci hi. Zing Cung leuleu ataina in a mit limlang kiatsuah ahihman khua mutheilo in buaittuak mahmah hi. Asiliam zah tel gennuam lo uhhi. CNF amunding omnawnlo hi Zogam saklam khawng ongneh kha leh lah ZRA-E ten zialding ahihman sinkham huai maita hi.


url: =China in gamdang galphual kibawlbeh loding hi ci ~ TK Lian :: ZOMI DAILY\nposted on 1 December 2016 at 5:29 pm Lomkholna: China, News, Thangkhanlian, World\nDec. 1, 2016: Chinate’ Defence Ministry spokesman Yang Yujun in zan in China in Africa continent sunga om Djibouti ah teembaw kingakna/phual “naval base” a kici khat a kineih banah China in gamdangah naval base bawl lai ding hi ngaihsutna/lungeelna (speculation) bei ta hen. China in gamdangah logistics supply facilities kici bawl beh sawm lai ci-in news-ah na zak uh bang lo a, tua bangin China in ngimna kinei lo hi ci-in gen hi.\nDefence Ministry spokesman Yang Yujun in hih pen khasim in press conference a neih lai-in dotna a dawn kikna ahi hi. China in February kha-in galphual (military base) Djibouti gamah bawl na pan hi. Djibouti gam pen Suez Canal lutna dingin teembaw lampi poimawh mahmahna mun ahi hi.\nChina in Djibouti ah teembaw phual nei leh Somalia leh Aden Tuipi (Gulf of Aden) ah tuipi tunga suamhatte dona (countering piracy) nakpi takin phatuam ding hi.\nRelated: Zosuan (Zomi suan) ihcih ciangin ~ J. Thang Lian Pau\nChina bek hilo-in France, U.S. leh Japan in zong Djibouti gamah naval base nei uh hi. Vice-Chairman of China’s Central Military Commission Fan Changlong in nung kha-in Chinate’ teembaw phual kibawlna va en a, hih phual a kibawlna pen China in leitung adingin a tavuan a sep theihna dingin a kibawl ahih manin kuamah a sa-ik (hiccups) om liang lo hi ci-in gen hi.\nSource : The Sun/The Hindu/ Thang Khan Lian\nPrevious: Saudi kumpipa’n numei te mawtaw hawlkhuan piata ~ ZD\nNext: India Supreme Court in Film Screening ma in India gam lapi sak saknading thupia ~ TK Lian


url: =Global Buanli Family: Tulaai Leitung Thuthang Tuamtuam Updates May 23, 2014\nTulaai Leitung Thuthang Tuamtuam Updates May 23, 2014\n· May kha 27 pan kipan in NLD te in 2008 Kawlgam thukhunpi nambat 436 bawlphat nading mipi suaikaihna Nypidaw khuasung khak 5 ah nasia tak in kaaikhawmding uha, Gaalkap te innkuanpih te leh mipi teel taangmi te in suaikaihna aneih theih nading in geelna nei uhhi.\n· Kawlgam Mualtungmi thautawi kilemna bawl palaai NCCT te leh Kawlgam kumpi kilemna bawlpawl Yangon khuapi ah kimuhkhopna May 23, 2014 ni in hialbawl uha, langnih thukimna laai ahaampi anihveina khat bawlkhia zo uhhi. Hih laaipi NCCT in Mualtungmi thautawi pawlte lakding a ongtungding June kha sung ah Kawlgam kumpi kilemna bawlpawl tawh kikumding uhhi. Tutung in Mualtungmi te thuluikhiat ahi Federal System cihpeen Kawlkumpi in ongsangzota zong ahihi. Hih Federal System peen ZCD te lui masak zong ahihi.\n· Pope Francis Nithum sung Middle East kual khualzin na May 23, 2014 ni in kipanta a, Jordan gam tungta hi. Israel-Palestinian kikaal ah zong zawltuah seemding a, Nipi niciang Topa Zeisu suahna Bethlehem khua ah zong zinding hi.\n· Thailand kumpi in gambup thuneihna aluahzawh ani nih na May 23, 2014 ni in X-PM luui Yingluck Shinawatra leh anaaihuai pawlkhat akihel gamvaai naseem 100 vaal man uha, Gamvai naseem 155 te zong gampua pusuak theilo ding in khaktan uhhi. zan nai 9 pan zingsang nai 5 dongkua mah pusuakthei loding, mi 5 tungsiah omkhawm theiloding cinapi uh in May 23 ni in Bangkok khuapi sung ah mivaakziahziah ahihman Gaalkaap athuang athuang in munla ziahziah uha, Gaalkaap adeihlo lungphona bawl mipi te tawh kivat ziahziah uhhi.\n· Leitung a kum tampeen nihna Pi Jelalean Talley in kum 115 acina pawipi ateena Michigan state ah May 25 niciang bawlding in taangkokhia hi. Pinu peen 1899 kum May 23 ni in Georgia state Montrose khua ah piang ah 1935 Michigan ah kituah in 1988 kum in apasal in nusia hi. Leitung a kumtampeen Japan te Misao Okawa hi a, kum 116 phata hi.\n· May 7 ni a South Africa gambup kiteelna ah African National Congress party in gualzawhna ngah ahihman President Jacob Zuma a term nihna kum 5 president ding in Party in May 21 ni in kipsakna nei uha, May 23, 2014 ni in kiciamna leh pawipi khaamna nasia tak in nei hi. Gamtuamtuam pan makaai 4,000 bang in muakna nei uha, President Obama in May 17 ni in President Zuma phone tawh lungdampihna genkhin ahihman palai paisaknawnlo ci in White House ten taangkokhia uhhi.\n· Thailand gam gaalkaap kumpi in a uk zawh ninih ni May 23, 2014 ni in US ten Thai gaalkaap te ahuhna uh $3.5 million kikhawlphot ci in taangkokhia uha, Thai gaalkaap ten gam vaaihawmding mipi nawhtak a aseh nading un ngetna bawl uhhi.\n· Ongtung ding May 25 niciang a kibawlding Ukraine gam Presidential kiteelnapi tawh kisai in kathukimpih a kiteelna tawh kisai apiang bangbang hoih kasa ci in Russia President Vladimir Putin in May 23, 2014 ni in genkhia hi. Ukraine kumpi vaaihawmna tawh kisai athukimna amasapeen zong kici thei hi.\nPosted by Thang Khawm Pauzomi at 10:47 AM